
UFO-sagen har haft mange hovedperso¬ 
ner gennem årene. Få af disse har vel været 
så centralt placeret og omstridt som netop 
astronomen, dr. J. Allen Hynek, leder af den 
astronomiske afdeling ved Northwestern Uni- 
versity. Gennem mange år konsulent for det 
amerikanske luftvåben i UFO-spørgsmål. 

Når jeg har valgt at forsøge at tegne et 
billede af denne mand, skyldes det først og 
fremmest det misbrug, mange ufologer des¬ 
værre gør sig skyldige i, når de citerer og 
anvender Hyneks udtalelser om UFO-fæno- 
menet. Desuden finder jeg det uretfærdigt 
stadig at hænge ham ud for hans tidligste 
holdning til hele sagen uden at undersøge 
baggrunden nærmere. Må jeg her med det 
samme gøre den indrømmelse, at jeg selv 
har deltaget i fordømmelsen af Hynek, hvor¬ 
for dette portræt af ham fra min side kan 
opfattes som en slags afbigt for min tidligere 
ret så subjektive bedømmelse. 

Dr. J. A. Hynek er astronom og, så vidt 
jeg ved, også astrofysiker. Hans faglige kva¬ 
lifikationer er uangribelige, og der er ingen 
grund til at antage, at han ikke skulle være 
en alvorlig og seriøs videnskabsmand. I USA 
er han højt estimeret, og hans placering som 
leder af en astronomisk afdeling underbyg¬ 
ger dette. 

Dr. Hynek blev på et tidligt tidspunkt (om¬ 
kring 1948) knyttet til ATIC (Air Technical 
Intelligence Center) som konsulent. Hans 
konsulentbistand var i starten udelukkende 


Dr. 

J. Allen Hynek 
et portræt 


at frasortere alle de oplysninger, der drejede 
sig om himmellegemer. Første gang vi hører 
om ham, er i forbindelse med „Project Sign“, 
som blev opløst den 27. december 1949. 

I de følgende år møder vi ofte Hyneks 
navn i forbindelse med luftvåbnets bagatelli¬ 
seringspolitik af UFO-fænomenet. Hynek til¬ 
lægges mange negative bemærkninger, og 
mest kendt fra denne periode er nok hans 
sumpgasteori og hypotesen om de elektriske 
udladninger (Koronafænomenet). (Det er i 
højere grad Philip J. Klass, medarbejder ved 
Aviation Week, der har villet forklare UFO- 
rapporter ved de med korona-udladninger 
beslægtede plasma-fænomener. Jfr. McDo- 
nald-bogen side 24 ff. red.) Ved en overfla¬ 
disk betragtning er der ingen tvivl om, at der 
her tegnes et billede af Hynek som UFO-sa- 
gens fjende nr. 1, videnskabsmanden, der af 
al magt vil problemet til livs. 

Det er dog et spørgsmål, om skylden er 
Hyneks. Efter at jeg har haft lejlighed til 
nærmere at studere Hyneks medvirken i en 
række sager og set fotokopier af hans rap¬ 
porter til ATIC og bl. a. major Hector Quin- 
tanilla, USAF Aerial Phenomena Branch (og 
i nogle år leder af Project Blue Book, red.), 
ser billedet noget anderledes ud. Hyneks rap¬ 
porter er ikke nær så negative som de man¬ 
ge officielle udtalelser lader formode. Presse¬ 
meddelelser og interviews med USAF-tals- 
mænd bygger godt nok ofte på Hyneks rap¬ 
porter, men ikke sjældent sker det på en så- 

dan måde, at konklusionerne fordrejes på 
utilladelig vis. 

Ja, det lyder jo meget godt, vil mange si¬ 
ge, men hvorfor protesterede han så ikke? 
Hvorfor holdt han ikke op med at virke som 
konsulent; han må jo tidligt have kunnet 
gennemskue USAFs UFO-politik? 

Jeg vil gerne medgive, at det kan se mær¬ 
keligt ud og på os danskere virke helt ufor¬ 
ståeligt; men forholdene er langt mere kom¬ 
plicerede, end de ser ud til. Her i Danmark 
er der næsten tradition for at anskueliggøre 
tingene ud fra vores egen holdning og med 
baggrund i danske forhold. Dette er i mine 
øjne ikke blot utilladeligt, men ofte farligt. 
Vil man analysere Dr. Hyneks optræden og 
rolle i UFO-sagen, må det ske på baggrund 
af kendskab til forholdene i USA. 

På mange områder er forholdene i USA 
helt anderledes end i Europa (det gælder i 
hvert fald Danmark). Amerikanske universi¬ 
teter og forskningscentre har altid haft en 
meget snæver tilknytning til det amerikanske 
forsvar. Det er således ganske almindeligt, at 
amerikanske videnskabsmænd optræder som 
konsulenter for militære projekter. Dr. Hy¬ 
neks rolle som konsulent for USAF er altså 
ikke noget enestående. Hynek er sandsynlig¬ 
vis blevet udpeget til dette job af sit univer¬ 
sitet, snarere end at han skulle have meldt 
sig frivilligt til jobbet. 

Om dette siger Hynek selv, (under den 
høring han var indkaldt til i forbindelse med 
Condon-kommissionens arbejde): „at han 
var den nærmeste, idet universitetet i Ohio, 
hvor han var leder af McMillin observatoriet, 
kun lå 60 miles fra ATIC på Wright Patter¬ 
son Air Force Base i Dayton. 

Under samme høring er det, han oplyser: 

. . . „at luftvåbnets måde at behandle proble¬ 
met på næppe kan kaldes videnskabelig. Un¬ 
dersøgelserne var dækket bag en slags „jern¬ 
tæppe**, hvor det var de militære instanser, 
som formede politikken og ikke de tilknytte¬ 
de videnskabelige konsulenter/* - Som ek¬ 
sempel på, hvordan man arbejdede, nævner 
han, at hvis han i en rapport skrev „mulig¬ 
vis luftfartøj** eller „muligvis ballon**, så kom 
der i den endelige rapport til at stå „luftfar¬ 


tøj“ og „ballon**. Alt, hvad man ikke kunne 
forstå og forklare, blev henført til begrebet 
„forrykt**. 

Hynek oplyser samtidig, at når han trods 
dette fortsatte som konsulent, så var det først 
og fremmest for fortsat at have mulighed for 
at få alle informationer i sagen og fordi han 
håbede, at der før eller senere ville komme 
noget positivt, fornuftigt ud af det. 

Personlig tror jeg dog også, at hans uni¬ 
versitetsstilling spiller en rolle. 

Efter afslutningen af den anden verdens¬ 
krig og faktisk i alle årene op til 1960 var alle 
forhold, som vedrørte det amerikanske for¬ 
svar, ømtålelige emner. Frygten for Sovjet 
skærpede vilkårene, og ikke mindst luftfor¬ 
svaret var tvunget til ekstraordinær årvågen¬ 
hed. UFO’er blev henført til USAF ansvars¬ 
område, hvilket må anses for naturligt. 

I de første år vidste man givet meget lidt 
om sagen, og det var helt naturligt, at man 
knyttede et antal konsulenter til de forskel¬ 
lige projekter for at finde en naturlig for¬ 
klaring på fænomenet. Dr. Hynek ville have 
været en dårlig videnskabsmand, hvis han 
ikke havde fulgt de for ham velkendte og af 
alle accepterede analysemetoder. Der er der¬ 
for heller ikke noget opsigtsvækkende i, at 
han opstiller forskellige hypoteser i et forsøg 
på at finde en forklaring på fænomenerne. 

Der er således en undskyldning for Hyneks 
holdning og handlemåde i de første år. Der 
er for mig ingen tvivl om, at Hynek på et 
tidligt tidspunkt blev klar over, at luftvåb¬ 
nets holdning blev mere og mere kramp¬ 
agtig og tendentiøs. Hans rapporter fra den¬ 
ne periode bærer også præg af forsigtighed 
i konklusionerne. Hynek har flere gange gjort 
indsigelse mod de officielle udlægninger af 
hans konklusioner, men uden resultat. I den 
forbindelse er det nok værd at nævne, at de 
forskellige projekter i perioden 1947-1963 
alle opererer med et statistisk materiale, hvor 
antallet af „uidentificerede objekter** varierer 
fra 20-27 pct. - et bemærkelsesværdigt højt 
tal, når man tager i betragtning, at der har 
været eksperter med i undersøgelserne, og at 
alle rapporter med utilstrækkelige oplysnin¬ 
ger er holdt i en selvstændig gruppe. 

Jeg ved nok, at nogen er af den opfattelse, 
at Hynek burde have taget konsekvensen og 
nedlagt hvervet som konsulent. Her må man 
imidlertid huske på, at hans hverv som kon¬ 
sulent var nøje knyttet til hans stilling ved 
universitetet. Sammenholder man dette med 
den kendsgerning, at meget få videnskabs- 
mænd på det tidspunkt tog sagen alvorligt, 
kan man bedre forstå Hyneks holdning. Han 
var ganske enkelt tvunget til at indtage en 
passiv holdning, hvis han ønskede at bevare 
sin prestige og sin stilling. Det er så nemt 
at forlange, at andre skal optræde som mis¬ 
sionærer, men spørgsmålet er, om man kan 
tillade sig at stille slige krav. Ville UFOloger 
i Danmark have holdt Hynek skadesløs, hvis 
han havde valgt missionærens rolle og mistet 
sin stilling? Jeg tvivler stærkt. 

I midten af tresserne skete der gradvis en 
holdningsændring. USAF og de skiftende 
kommissioner havde overspillet latterliggørel¬ 
sespolitikken så meget, at fremtrædende pri¬ 
vatpersoner og pressen fandt situationen 
uholdbar. Man rejste tvivl om de metoder. 
USAF gjorde brug af, og derved skabtes en 
anden baggrund for Hynek og ligesindede 
kolleger. 

I tiden før nedsættelsen af Condon-komi- 
teen ser vi således Hynek træde frem med en 
langt mere kritisk holdning til USAFs under¬ 
søgelsesmetoder og almene policy på UFO- 
området. Det er på samme tid, vi bl. a. ser 
professor James É. McDonald træde offent¬ 
ligt frem med en skarp kritik af den måde, 
UFO-sagen er blevet behandlet på. 

Allerede inden Condon-komiteen er fær¬ 
dig med sine undersøgelser, ser man Hynek 
sammen med James McDonald deltage i en 
kritik af den måde, Condon og hans team 
arbejder og behandler sagen på. 

Hynek tilkendegiver således officielt sin 
utilfredshed med den måde, hvorpå man 
har udvalgt det rapportmateriale, som kom¬ 
missionen ønsker at undersøge. I den forbin¬ 
delse gør Hynek bl. a. opmærksom på, at 
han bl. a. har kendskab til 1200 bemærkelses¬ 
værdige rapporter, som er bedre egnede for 
undersøgelse end de af kommissionen udvalg¬ 
te. 


På et symposium afholdt for „The House 
Committee on Space and Astronautics“ for 
at henlede den amerikanske kongres’ op¬ 
mærksomhed på, at en række fremtrædende 
amerikanske videnskabsmænd (blandt disse 
J. A. Hynek) fandt, at fænomenet fortjente 
større opmærksomhed end tidligere, udtalte 
Hynek bl. a.: 

„Sagen har som helhed været dømt på for¬ 
hånd. Yderligere studier bør finde sted på 
højt videnskabeligt niveau og under med¬ 
virken af ansete videnskabsmænd fra hele 
verden. Sagen bør henlægges under de 
„Forenede Nationer“.“ 

Det er altså tilsyneladende en helt anden 
Hynek, vi møder i slutningen af tresserne. 
Det bør dog nævnes, at Hynek allerede i 
1963 offentligt tilkendegav en ændret hold¬ 
ning til sagen. Således skriver han i april 
1963 i YALE Scientific Magazine: 

„Det er bemærkelsesværdigt, at de obser¬ 
vatører, der har afgivet rapporter om 
UFO’er, ligger på et intelligensplan, der 
er decideret over middel - i visse tilfælde 
langt over middel. De typiske vidner er 
ærlige og pålidelige mennesker/ 6 
Senere hævder han, at 

„det kun er et ringe antal af rapporterne, 
der kommer fra sekteriske mennesker, for 
hvem tallerkenerne er en slags åndeligt 
fænomen. 66 

Dette er faktisk en enestående udtalelse og 
indirekte en advarsel til USAF om ikke at 
vove sig for langt ud i benægtelsespolitikken. 
Jeg beder alle huske, at denne holdningsæn¬ 
dring hos Hynek fandt sted på et tidspunkt,, 
hvor UFO-sagen i Danmark kun var få år 
gammel. 

Betyder alt dette, at Dr. J. A. Hynek er 
„UFOlog 66 i vor betydning? Nej, det gør det 
ikke. Hynek vil stadig være kritisk i sin hold¬ 
ning til alle rapporter, men han vil fremover 
være at finde i den kreds af videnskabsmænd, 
som forlanger alvorlig og seriøs behandling 
af fænomenet. 

Med denne karakteristik har jeg villet teg¬ 
ne et billede af en mand og hans vanskelige 
situation. Jeg beder alle fremover huske det¬ 
te, når Dr. J. Allen Hynek fremover optræ¬ 
der på UFO-fronten. Frank Pedersen. 

Dåniken i Danmark 


Det var med forventning, at man modtog 
meddelelsen om Erich von Dånikens besøg i 
Danmark. Han er jo en meget omdiskuteret 
personlighed, som det ville være spændende 
at stifte nærmere bekendtskab med. 

Mandag eftermiddag den 11. september 
var der indbudt til pressekonference på Ho¬ 
tel Richmond i København, hvor Erich von 
Daniken blev præsenteret for den indbudte 
presse. Der var mødt repræsentanter fra en 
del danske dagblade, et enkelt svensk dag¬ 
blad samt Ritzaus Bureau og Danmarks Ra¬ 
dio. 

Mødet blev afviklet under afslappede for¬ 
mer og en mængde emner blev berørt. 

Da Erich von Dånikens bøger „Fortids Gå¬ 
der - Fremtids Virkelighed", „Tilbage til 
stjernerne", samt bogen „Var guderne astro¬ 
nauter?" sikkert er de fleste læsere bekendt, 
er der ingen grund til at gengive de ting fra 
pressekonferencen, som er uddybet i disse 
værker. 

Derimod kan der være grund til at beskæfti¬ 
ge sig med Erich von Dånikens indstilling til 
spørgsmålet UFO’er i vor tid. Direkte ad¬ 
spurgt om hans mening herom, gav han ud¬ 
tryk for, at der ikke kunne herske tvivl om, 
at disse fænomener eksisterede, i betragtning 
af det foreliggende store rapportmateriale.. 
Mange UFO-organisationer er af den opfat¬ 
telse, at UFO’erne er ikke-jordiske rumfar¬ 
tøjer. Denne opfattelse delte von Dåniken 
imidlertid ikke. UFO’erne kunne efter hans 
opfattelse muligvis være endnu ikke kendte 
fysiske fænomener. Dog arbejder han i øje¬ 
blikket med en teori gående ud på, at UFO’¬ 
erne kan være en form for tidsmaskiner, dvs. 
fartøjer, som stammer fra en anden tidsepo¬ 
ke, f. eks. vor for- eller fremtid, men som 
kan bevæge sig ind i vor tid. Endvidere var 
han af den opfattelse, at hvis der var tale 
om fremmede rumskibe, burde piloterne for¬ 
længst have været landet for en nærmere 
kontakt med Jordens befolkning. Dette men¬ 
te han ikke havde været tilfældet endnu i 
vor tid. 



En af de ting, som blev vist i den første 
von Dåniken-film, og som vi var mest inter¬ 
esserede i at få yderligere oplysninger om, 
var en klippetegning stammende fra byen 
Fergana i Uzbekistan. Denne tegning viste 
et væsen i rumdragt stående ved et objekt, 
der havde en umiskendelig lighed med nogle 
at de ting, vi ser på vore dages UFO-fotos. 
Selve tegningen, som von Dåniken er blevet 
gjort opmærksom på af den russiske forsker 
dr. Zaitsev, håber vi at kunne bringe tillige¬ 
med yderligere oplysninger i et senere num¬ 
mer af bladet. 

I øvrigt kunne Erich von Dåniken oplyse, 
at han i øjeblikket fører forhandlinger med 
et tysk filmselskab om optagelserne til en ny 
film, som vil beskæftige sig med de nyeste 
„emner", bl. a. de sensationelle tunneler i 
Equador. Når denne film kommer frem, vil 
det efter hans mening skabe voldsomt røre 

om disse fantastiske lund, som hidtil har væ¬ 
ret ukendte for offentligheden. 

Fortids Gåder - Fremtids Virkelighed, bind 
II, udkom samtidig med Erich von Dånikens 
besøg i Danmark. Den tyske originaludgave 
var udkommet kun 10 dage tidligere, og den 
danske udgave er da også den første over¬ 


sættelse på markedet. Indtil nu er von Dåni¬ 
kens bøger udkommet i 32 lande. Det er hans 
agt at skrive endnu en bog, som dog i mod¬ 
sætning til de tidligere udkomne, som beskæf¬ 
tiger sig med en mængde ting, kun skal om¬ 
handle et enkelt emne, som til gengæld vil 
blive grundigt behandlet. Ole Henningsen. 


Undersøgelse 
af formodet UFO-foto 


I det amerikanske tidsskrift „Popular Pho- 
tography“, marts 1968, 1 ) fortæller Dr. J. Al¬ 
len Hynek i en artikel om, hvilke ting man 
skal tage sig i agt for, hvis man skulle være 
så heldig at komme på skudhold af et UFO 
med et fotoapparat. 

I samme artikel fortæller han, at han gen¬ 
nem 20 år har set efter UFO’er uden at ha¬ 
ve fået øje på nogle, samt at han i sin map¬ 
pe har et 3-D-kamera (et stereo-fotoapparat 
med to linser), så han er parat, hvis en lej¬ 
lighed skulle vise sig. 

Et 3-D-foto af et UFO, vel at mærke et 
foto med referencepunkter som træer, huse 
o. lign., vil være et meget stærkt indicium i 
UFO-debatten. 

Herhjemme har vi gennem mange år kendt 
til et 3-D-foto af en raketaffyring i USA. I 
billedets øverste højre hjørne forekommer en 
skarpt afgrænset mørk aftegning, som af et 
eller andet objekt i nærheden af raketten. 
Som det kan ses på fotoet, er der også et 
par andre mørke, men ikke så markante, af¬ 
tegninger. 

Dette 3-D-foto var en del elever på et 
UFOlogi aftenskolehold i Nakskov interesse¬ 
ret i at søge nærmere oplysninger om. Vi 
startede med at kontakte medlemmer af SU- 


FOI, som havde været med i arbejdet næ¬ 
sten siden starten og som måtte formodes at 
sidde inde med nærmere oplysninger om bil¬ 
ledets oprindelse herhjemme. 

Gunner Weichardt fra SUFOI’s Regn¬ 
skabskontor fortæller herom: 2 ) „Da jeg i 
1959 i en fotoforretning i Torvegade i Kø¬ 
benhavn i et udstillingsvindue fik øje på en 
reklame for „Moon Rockets“, gik jeg ind for 
at se nærmere efter. I View-master-betragte- 
ren så jeg nærmere på billederne, og min in¬ 
teresse samledes om et foto af en raketaffy¬ 
ring, hvor der i billedet øverste højre hjørne 
var en mørk aftegning. Jeg købte billedhjulet 
og studerede det omtalte billede nærmere 
hjemme. Derefter fik Ensio Siej, der gennem 
mange år lede SUFOI’s Fotoafdeling, bille¬ 
det til undersøgelse. 

Siej meddelte efter undersøgelsen, at så¬ 
danne billeder skulle tages med et vist forbe¬ 
hold, da de jo var kopieret et utal af gange, 
men hvis aftegningen også fandtes på de ori¬ 
ginale optagelser, kunne der muligvis være 
tale om et UFO. Indtørrede vanddråber og 
lignende fejlmuligheder var helt udelukket. 

Men en nærmere omtale af billedets art 
vil nok være påkrævet. Det drejer sig om et 
view-master-billede (et 3-D-foto, et tre-di- 

mensionelt foto, et stereo-foto, som betegnel¬ 
sen også kan være). Et sådant billede opta¬ 
ges med et fotoapparat, der har to linser (ob¬ 
jektiver). Disse linser er placeret i samme af¬ 
stand fra hinanden som menneskets øjne. 

Når man fotograferer med et sådant foto¬ 
apparat, vil man få optaget to billeder sam¬ 
tidig. Det er også tilfældet med billedet af 
den her omtalte raketaffyring. 

Når man skal se sådanne fotografier (nor¬ 
malt i vore dage i form af lysbilleder), an¬ 
vendes en speciel betragter, hvor billederne 
placeres, så man ser begge lysbilleder samti¬ 


dig - et med hvert øje. Ved at hvert øje ser 
sit eget specielle billede føjes en tredie di¬ 
mension til et almindeligt billedes to dimen¬ 
sioner, hvorved man opnår en meget udpræ¬ 
get rumvirkning i billedet. Dette forhold be¬ 
virker normalt, at det vil være uhyre meget 
nemmere at bestemme afstanden til de på 
et sådant foto afbildede genstande. 

Sådanne 3-D-fotos til almindeligt salg i 
fotoforretninger m. v. er normalt monteret 
i et billedhjul — et såkaldt view-master-hjul, 
der indeholder 7 forskellige billeder. 

Det omhandlede foto er nr. 7 i et view- 

Meget kraftig udsnits for størrelse af 
den „mistænkte“ aftegning. 


master-hjul nr. B 6551 med titlen „Laun- 
ching of a Space Rocket", Cape Canaveral, 
USA. Copyright 1958, Sawyer’s Inc., Port¬ 
land 7, Oregon, USA. Der er ingen forkla¬ 
rende tekst til billedet vedr. opsendelsesdata 
for raketten eller optagelsesdata for selve fo¬ 
toet. Teksten lyder blot: „Four - Three - 
Two - One - Fire!“ Det skal bemærkes, at 
dette hjul har været udsolgt i mange år. 

En forespørgsel hos den amerikanske UFO- 
organisation APRO (som SUFOI’s formand 
Erling Jensen er dansk repræsentant for) 
godtgjorde, at man ikke dér kendte til bille¬ 
det, men var interesseret i at kigge billedet 
nærmere efter i sømmene. 

Da Dr. Hynek i den i UFO-NYT aftrykte 
artikel havde fortalt om sit eget 3-D-kamera, 
var det meget nærliggende ligeledes at rette 
en henvendelse til ham. 

I sit svar skrev Dr. J. A. Hynek 3 ), at han 
ikke var af den opfattelse, at billedet inde¬ 
holdt ting, som ville være „et positivt bevis“ 


for UFO-fænomenet, og at det måtte være 
et åbent spørgsmål, hvad de mørke aftegnin¬ 
ger i virkeligheden var forårsaget af. Dr. Hy¬ 
nek gjorde dog opmærksom på, at han må¬ 
ske tog helt fejl i denne vurdering og anbe¬ 
falede, at billedet blev videresendt til APRO 
til muligvis videre vurdering. 

I APRO blev materialerne (dvs. originalt 
view-master-hjul samt meget store fotogra¬ 
fiske forstørrelser i sort/hvidt af billedet, der 
er i ,,farve-lysbillede“) overladt til APRO’s 
konsulent i optik, Roy B. Frieden, Ph. D., 
hvis konklusion på undersøgelsen gav udtryk 
for, 4 ) at hans opfattelse faldt sammen med 
Dr. Hyneks. Han bemærkede ligeledes, at der 
jo også var andre mærker på fotoet, der lig¬ 
nede „tallerkenen" i aftegningsmåde, men 
ikke i form. „Tallerkenen" kunne muligvis 
være et sammentræf. I øvrigt mener Dr. 
Frieden ikke, at der er særligt stort grundlag 
for yderligere anstrengelser i forsøg på at få 
noget ud af billedet. 

Når man nu ved, at billedet har været un¬ 
dersøgt af to videnskabsmænd, som er endog 
særdeles positivt indstillet overfor UFO-sa- 
gen, og at disse ikke mener, at det tjener no¬ 
get særligt formål at arbejde videre med sa¬ 
gen, så er der vel ingen grund til at foretage 
sig videre? 

Og dog. Der er jo mange muligheder i 
den situation, vi er i med dette billede, men 
vi vil meget gerne have kommentarer fra 
læserne, som måske ovenikøbet har utraditio¬ 
nelle forslag til løsning af spørgsmålet om 
billedets værdi for os i UFO-arbejdet. 

Hvad kan vi altså herefter foretage os med 
billedet for konkret at få dette be- eller af¬ 
kræftet af kompetente undersøgere? 

Såfremt yderligere undersøgelser iværksæt¬ 
tes i henhold til de indkomne forslag, vil re¬ 
sultaterne af disse naturligvis senere blive of¬ 
fentliggjort i bladet. 

Ole Henningsen 

Referencer: 

4 ) UFO-NYT nr. 5, 1970. 

2 ) brev af 6. dec. 1970. 

3 ) brev af 10. sept. 1971. 

4 ) brev af 2. nov. 1971. 

Min karruseltur med 
UFO-sagen 


Af Karl Hansen. 

INTRODUKTION 

Karl Hansen er kendt af mange danske UFO- 
interesserede, bl. a. som arrangør af den 
mest vellykkede af de mange UFO-Cam- 
pings. K. H. har altid holdt benene på jor¬ 
den og hovedet koldt, hvilket bl. a. har re¬ 
sulteret i optagelse af en hel del fint udar¬ 
bejdede observationsrapporter. I sin artikel 
kommer K. H. ind på facetter i den danske 
UFO-problematik, som mange af de ældre 
UFOIoger vil nikke genkendende til, uden at 
han dog har en patentløsning. Karls belys¬ 
ning og kommentarer til problemkomplek¬ 
set er dog så interessante, at jeg mener, de 
absolut må have interesse for et større fo¬ 
rum. Erling Jensen. 

Der var en gang, hvor jeg kom til at inter¬ 
essere mig for flyvende tallerkener. Det var 
en ugebladsartikel: FLYVENDE TALLER¬ 
KENER FRA VERDENSRUMMET, en 
omtale af Donald Keyhoe’s bog, der startede 
mig. Samtidig bragte aviserne en omtale af 
de to nystartede, danske UFO-foreninger: 
DISC og SUFOI. 

SUFOI stod for: Sydjysk UFO Investiga- 
tion. Den var ledet af kaptajnløjtnant H. C. 
Petersen og var oprindelig kun tænkt som en 
organisation for piloter i Sønderjylland, men 
på grund af den meget store interesse, blev 
der oprettet et net af civile grupper ud over 
hele landet. Mange af dem blev ledet af lo¬ 
kale politibetjente, som dog senere samlet 


trådte ud af UFO-arbejdet. Et blad begynd¬ 
te at udkomme i 1958 - UFO-NYT. 

Den anden UFO-forening startede i Holte 
og kom til at hedde: Dansk Interplanetarisk 
Selskab for Contact. Det navn, må man vel 
sige, lød som en formålsparagraf, hvad jeg 
egentlig også tror, at det var. „Disk“, som 
selskabet eller foreningen blev kaldt mellem 
venner, og vist også mellem de andre, - blev 
ledet af lærer C. W. Kiørboe. 

DISC og SUFOI arbejdede i begyndelsen 
sammen, men efter en kort tid opstod der 
rivalisering, og samarbejdet blev afbrudt. I 
min iver for sagen, kom jeg hurtigt i forbin¬ 
delse med dem begge to, og fik derved prø¬ 
vet hvor vidt forskelligt disse to organisatio¬ 
ner arbejdede. Jeg mener selv, at uoverens¬ 
stemmelsen opstod på grund af ledernes for¬ 
skellige uddannelse og deres idéer om orga¬ 
nisationsforhold. H. C. Petersen var tilhæn¬ 
ger af kæft, trit og retning, det lå jo i hans 
uddannelse. C. W. Kiørboe var uddannet læ¬ 
rer, med den næsten modsatte indstilling. Det 
måtte gå galt, når disse to personligheder 
skulle arbejde inden for samme sag. De kom 
til at stå for mig som symboler på hver sin 
idé. 

Jeg har kaldt dem PYRAMIDEIDEEN og 
FRIHEDSIDEEN. - Det kan måske lyde 
lidt søgt, men der var i virkeligheden en fun¬ 
damental forskel på disse to organisations¬ 
former, og deres fremgangsmåder. Pyrami¬ 
den var militærisk opbygget, med H. C. i 
toppen, under ham kom landsdelslederne, 
der havde områdelederne under sig, og de 

havde igen ansvaret for gruppelederne. Jeg 
var gruppeleder, og skulle derfor indsende 
UFO-rapporter og andet materiale ad kom¬ 
mandovejen, altså over alle trinene til top¬ 
pen. Det var en overgang sådan, at man kun 
kunne blive medlem i pyramiden ved at ud¬ 
fylde et ansøgningsskema, og derved, hvis 
man blev godkendt, få udstedt legitimations¬ 
kort. 

Frihedsideen gik ud på et samarbejde mel¬ 
lem selvstændige UFO-studiegrupper, med 
en slags stab til at behandle rapporterne, og 
til at fremskaffe og oversætte materiale, som 
grupperne ønskede at arbejde med. En slags 
REJSENDE PATRULJE skulle oprettes, til 
at optage rapport ved større UFO-hændel- 
ser, og dem var der jo mange af i 1959-60. 
Ved denne fremgangsmåde håbede man at 
få mere kvalitetsprægede rapporter, som kun¬ 
ne bruges til studiegrundlag. 

Begge organisationer eller idéer benyttede 
sig dog ofte af metoden med at sende rap¬ 
portskemaer ud til personer, som i pressen 
var blevet nævnt som observatører af et him¬ 
melfænomen. Dette gav naturligvis, ligesom 
nu, en masse dårlige rapporter. Pyramiden 
kunne, med sit net af grupper ud over hele 
landet, have givet rapportarbejdet et godt 
skub fremad, hvis grupperne havde modtaget 
en ensartet skoling i rapporttagning, men 
det skete ikke, og mange af de rapporter, som 
vi optog i de første år er i dag ganske værdi¬ 
løse, fordi vi manglede indsigt og erfaring. 
Selv ikke i dag er rapportarbejdet løst på en 
tilfredsstillende måde. Det kan man imidler¬ 
tid ikke laste nogen bestemt person eller or¬ 
ganisation for, det er nemlig et meget tid¬ 
krævende og ensformigt stykke detektivar¬ 
bejde at være rapportcentral, især hvis man 
skal være det ulønnet og i fritiden. Med den 
arkivering af rapporterne som foregår nu, er 
det et spørgsmål om ikke alle de fritimer, 
transportomkostninger m. m. der bliver lagt 
i en rapport fra den bliver optaget og til den 
havner i rapportcentralens mappe, kunne an¬ 
vendes bedre. 

Hvis jeg i dag optager en rapport, gør jeg 
det for observatørens skyld, for at bevise, at 
nogen vil høre om og nedskrive observations¬ 


forløbet, uden at lave grin med det. Jeg har 
nemlig forlængst opgivet håbet om, at rap¬ 
porten kan komme til at betyde mere end 
alle de andre, som i forvejen, til ingen nytte, 
desværre, står i arkivet. 

Nå! - men tilbage til de to organisatio¬ 
ner. Det kneb dem dengang, som det kniber 
andre nu, at skaffe penge til det man gerne 
ville. Frihedsideens rejsende rapporthold kom 
aldrig rigtigt i anvendelse, og dens forsøg på 
at starte et UFO-magasin blev grebet så for¬ 
kert an, at der ikke udkom et eneste num¬ 
mer. Det lykkedes dog i samarbejde med 
UFO-54, et bureau for oversættelse og du¬ 
plikering af UFO-materialer, at få udgivet 
nogle hæfter med observationsrapporter. Fri¬ 
hedsidéens foredragsrækker var mere kvali¬ 
tetsprægede og alsidige end pyramidens. Beg¬ 
ge organisationer arbejdede på dette tids¬ 
punkt hovedsageligt ud fra Adamski’s bøger. 

Pyramidens lille blad UFO-NYT havde 
ikke mere end 16 sider i begyndelsen, men 
det klarede sig i mange år som månedsblad, 
og er i dag det ældste danske UFO-blad, men 
det har været igennem mange forandringer 
siden starten. - I midten af 60-erne røg top¬ 
pen af pyramiden. Et såkaldt kontaktudvalg 
overtog ledelse og blad. Linien blev ført mere 
over mod frihedsidéen. - Måske af den 
grund, opstod der en ny meningsdannelse el¬ 
ler interessekreds, med økonomisk og mo¬ 
ralsk støtte fra UFO-NYT, - en støtte man 
senere ophørte med. 

Denne interessekreds: UNIVERSAL LINK 

- UL-sagen som vi husker den, blussede kraf¬ 
tigt op med hovedtemaet: JORDENS UN¬ 
DERGANG julenat 1967. Og det kan ikke 
nægtes, at den greb mange af os og rystede 
os grundigt. Selv i pressen kunne man spore 
en lettelse, da denne julenat var overstået. 
Men rundt om i mange hjem satte UL-sa¬ 
gen dybe spor, som meget tydeligt kunne 
fortælle os om hvad tro og ønsketænkning 
stadig kan gøre ved os. - Efter denne jule¬ 
forskrækkelse, blev pyramiden forståeligt no¬ 
get mere stram i sin politik. Det skal vi hu¬ 
ske på i dag, når man angriber UFO-NYT 
for at være for kedeligt, eller teknisk præget. 

- Det har sin årsag. 

Toppen af pyramiden, der røg af, groede 
videre for sig selv og blev en organisation: 
INTERNATIONAL GET ACQUAINTED 
PROGRAM (I.G.A.P.), der arbejder med 
UFO-sagen ud fra kontaktpersonen George 
Adamski’s beretninger og tanker. Igennem 
en kirkelig parallel til Adamski - MICHEL 
COLLIN fra Frankrig, er IGAP i dag nået 
til at forudse en verdensomspændende æn¬ 
dring, som en nær mulighed i 1972. 

Frihedsideen, der mest groede omkring 
København, ebbede efterhånden ud, og ek¬ 
sisterer egentlig ikke mere, skønt den aldrig 
er blevet ophævet. Det er glædeligt, at FRE¬ 
DERIKSBERG UFO - STUDIEKREDS 
(FUFOS) kan udfylde det tomrum som 
DISC og UFO-54 efterlod. Med eget tryk¬ 
keri og egne lokaler, skulle FUFOS have sto¬ 
re muligheder for at bringe nye fremgangs¬ 
måder og idéer ind i UFO-arbejdet. 

En anden ting, som jeg har glædet mig 
over, er DUFOC’s opståen. Dansk UFO-Cen- 
ter ledet af Willy Wegner har, så vidt jeg 
kan se, en chance for at blive en helt anden 
form for samarbejdscentral, end man har 
turdet håbe. Det samarbejde, som jeg ved 
flere lejligheder søgte at formidle, mellem 
UFO-organisationerne, viste sig at blive me¬ 
re til en drøm end virkelighed. Men med 
DUFOC har vi endelig fået et arkiv, hvor 
vi kan få fat i alt relevant UFO-materiale, 
og det er tilgængeligt uanset om vi er en 
tilhugget sten i pyramiden, eller en lille rulle¬ 
sten af flint. 

Ja, men hvordan gik det så mig og alle 
de andre i dette foreningsliv...? Jeg kan 
godt fortælle lidt om min vej, ikke fordi den 
er mere bemærkelsesværdig end så mange 
andres, men det er jo den, jeg kender bedst. 

- Endnu har jeg ikke haft en eneste UFO- 
observation. Det var nysgerrighed og tanker 
om sagens perspektiver, som i de første år 
jagede mig igennem al den litteratur om 
UFO’er, som jeg kunne skrabe sammen. - 
Efterhånden fik jeg den tåbelige indstilling, 

- (kan jeg se nu) at folk jo måtte være nog¬ 
le store idioter, hvis de ikke ville eller kunne 
indse, at intelligensstyrede fartøjer fra vore 
naboplaneter besøgte vor jord. Og det kan 


vel ikke undre nogen, at folk mente det 
samme om mig, når jeg kunne gå ind for 
sådan noget sludder . . . 

Joh! - Jeg brugte megen tid og energi på 
den duel. - Og til hvilken nytte? Mine ar¬ 
gumenter var jo bare taget ud af nogle få 
kontaktberetninger, hovedsagelig Adamski’s 
og så nogle få rapporter. Jeg var næsten kri¬ 
tikløs, når jeg læste UFO-materiale, men til 
gengæld yderst skeptisk, når jeg læste noget, 
der gik imod mine egne meninger, (som jeg 
havde modtaget fra andre). Den gang ejede 
jeg ikke evnen til at være interesseret i en 
ting, uden samtidig at engagere mig så hårdt 
i den, at et angreb på den, automatisk også 
blev et angreb på mig personlig. Men andre 
ord, var jeg - som mange andre - på vej ind 
i en slags KULTDANNELSE, ja! - jeg del¬ 
tog faktisk i den med stor ildhu. Det som 
jeg ellers havde søgt at undgå, når jeg ikke 
deltog i religiøse arrangementer, kom nu til 
mig på en lige så håndfast måde, bare i en 
anden forklædning: TALLERKENEN. - Det 
er noget jeg senere fandt ud af, for jeg mær¬ 
kede det ikke, da det skete. 

Nu er det at komme med i en UFO-fore- 
ning jo ikke det samme som en udslettelse af 
personligheden, og jeg led da heller ingen 
skade ved det, - tror jeg, tværtimod lærte 


Lad os snakke sammen! 

Er De interesseret i at deltage i UFO- 
diskussioner, udkigsture etc.? - så lad 
os snakke sammen 

Erik Junge Knudsen 
Rebækkovej 30, sf. tv. 

2900 Hellerup , tlf. HE 7873. 

jeg noget, ikke så meget af organisationerne, 
men mere af de enkeltpersoner, som jeg kom 
i forbindelse med gennem årene i karrusellen. 
Det var nemlig gennem dem, jeg fik den vac¬ 
cination mod ensretning, som jeg sætter så 
stor pris på i dag. Jeg begyndte ligesom selv 
at bygge en mening op, - ganske vist blev den 
til stadighed pillet ned, - men derved blev 
jeg jo også tvunget til at underbygge den 
bedre. 

I den forløbne tid mener jeg at have fun¬ 
det ud af, - at trangen til kultdannelser er 
langt mere udbredt, end jeg havde forestillet 
mig - også mellem UFO-interesserede. Det 
var nemlig sådan, og er det stadigvæk, at der 
i spidsen for idéerne stod mænd-ja, hvor¬ 

for egentlig næsten altid mænd? men ikke 
desmindre, - altså mænd, som udfra deres 
specielle opfattelser har gjort et kolossalt 
stykke arbejde, vedholdende og ulønnet. Men, 
- imod deres vilje, - tror jeg nok, blev de 
af mange medlemmer eller tilhængere anset 
for at være en slags ufejlbarlige orakler, eller 
profeter, om hvem man grupperede sig i en 
slags trosforhold. — Det føles jo af mange 
som en stor lettelse, hvis en „Formand 44 vil 
skære tingene ud i pap for een, - vil sige 
hvilke UFO-beretninger, man spilder tiden 
med at læse, eller hvilke der er sandfærdige. 

Igennem årene var det som fremgangsmå¬ 
derne i UFO-organisationerne kom til at lig¬ 
ne dem, man anvender i trossamfund, der 
hver for sig hævder at formidle, - eller eje 
den eneste sandhed. Hertil kommer så, at 
jeg og mange andre efterhånden havde læst, 
men måske ikke helt fordøjet, en masse be¬ 
retninger og bøger om fysiske og psykiske 
fænomener i UFO-litteraturen. Det var som 
grænsen mellem det mulige og det umulige 
var blevet flydende for os. Uden forkundska¬ 
ber, og helt uden for det, vi havde lært i sko¬ 
len, stod vi i den farlige situation, hvor alt 
pludseligt kunne være muligt. Hvordan skul¬ 
le vi dog vurdere alle disse, ofte midstridende 
oplysninger og påstande? — Det var ikke så 
mærkeligt, at nogle faldt af karrusellen, for 
dens bevægelser var jo helt uberegnelige. 

Da den værste forvirring havde lagt sig, 
kom trangen til at gå i dybden. — Til at søge 


alle de ting og emner belyst noget bedre, som 
vi var stødt på i UFO-litteraturen. Det var 
emner som: Tankeoveføring, evt. liv efter 
døden, religionshistorie, fortidsforskning, 
astronomi og mange andre. Alle UFO-sa- 
gens sideløbende eller tilstødende emner brød 
ind over os i al deres mangfoldighed. En 
næsten uoverkommelig mængde litteratur 
ventede på vor stillingtagen. 

Vi begyndte næsten planløst, - nogen i det 
ene hjørne, andre i det modsatte, alt efter 
forudsætninger eller temperament. Efterhån¬ 
den måtte vi dog erkende, at det ene jo var 
lige så vigtigt som det andet, hvis vi skulle 
forsøge at fatte en helhed. Vi opdagede, at 
vi nu med fordel kunne læse UFO-bøgerne 
om igen, — vi havde fået andre forudsætnin¬ 
ger, - vi havde ændret vort fundament. Men 
vi bliver aldrig færdige med dette mægtige 
kompleks, - eller hvad man nu korrekt skal 
kalde det: UFO-STUDIET med tilstødende 
emner. 

Den tekniske side af sagen var måske nok 
den, der fangede den første store interesse, 
og sådan bliver det antaget at være endnu. 
Sådan noget som UFO’er, der stopper biler 
eller flymotorer, ødelægger armbåndsure el¬ 
ler giver forbrændinger, kan nok give teknisk 
interesserede et arbejdsgrundlag. De mange 
fysiske og tekniske detaljer kan imidlertid ik¬ 
ke i længden hindre, at man på et eller andet 
tidspunkt må „snuse“ til den „psykiske afde¬ 
ling 4 ^ medmindre man afbryder studiet. 

Dette forløb i studiet, som jeg lige har om¬ 
talt, var ikke nær det normale. De fleste 
UFO-interesserede grupperede sig om enkel¬ 
te idéer, hvor de „labbede 44 det sorterede el¬ 
ler tyggede stof i sig, idet de regnede med, 
at dette repræsenterede UFO-SANDHE¬ 
DEN, - det eneste, der var værd at kende 
til. Det var en uheldig udvikling, men allige¬ 
vel gentager den sig, endda i det meste af 
vort samfund. 

Men hvad kan vi da så gøre ved det uhel¬ 
dige forhold, at folk bare „labber 44 , uden selv 
at vurdere, eller undersøge? Jeg vil prøve at 
skitsere en fremgangsmåde for andre, der li¬ 
gesom jeg ikke har nogen særlige forudsæt¬ 
ninger, men som gerne vil orientere sig i 

UFO-sagen, - eller en hvilken som helst an¬ 
den sag, - uden straks at ville gå i bås. 

Man skal huske på, at organisationer næ¬ 
sten altid kun giver ensidig orientering, og - 
at det er imod de fleste foreningers eller tros¬ 
samfunds interesser at blive sammenlignet 
med andre af samme kategori. Det gælder 
nemlig her som mange andre steder, at fræn¬ 
de er frænde værst. De er ikke interesseret i, 
at forskellene mellem dem forsvinder, eller 
at modsætningerne ophører, for derved ville 
deres eksistensberettigelse forsvinde. Hvis 
man derfor vil undgå at komme ind i kun 
een af de mange versioner af SANDHEDEN, 
så må man lære at arbejde med mulighe¬ 
der. Ja, jeg tror simpelthen, at det er den 
eneste vej bort fra den skæbnesvangre kurs, 
der bliver bestemt af ønsketænkning. 

Ved de samtaler, jeg førte i de første år, 
med folk om UFO’er, vandt jeg, - det kan 
jeg se nu, næsten intet. Samtalerne var fak¬ 
tisk kun en dårlig demonstration af mit eget 
dårligt underbyggede standpunkt. Bevares, - 
det er gavnligt at udveksle tanker og syns¬ 
punkter med andre, hvis man får noget posi¬ 
tivt ud af det, men at missionere ustandseligt 
kan skade det man missionerer for, og lukke 
een selv inde i en cirkel af ønsketænkning. 

I stedet må vi sætte os ind i de emner, der 
interesserer os, - lære at læse både for og 
imod. Det går lettest, hvis vi kan sætte os ud 
over fordomme og den personlige stillingta¬ 
gen, - ligesom lade tingene veje hinanden op, 
i en slags tænkt retshandling, der hele tiden 
foregår inden i os. 

De argumenter for UFO’ernes eksistens, 
som vi hidtil har hørt, og selv brugt, må laves 
om i vore tanker, så de i stedet bliver til mu¬ 
ligheder. Det er klart, at i UFO-sagen, der 
indeholder så mange ukendte faktorer, kan 
vi ikke vide noget i dag, som kan undgå at 
blive revideret i morgen. Det kan således ik¬ 
ke nytte noget, hvis vi f. eks. overfor andre 
hævder, at alle såkaldte rummennesker er 
venlige, langhårede og højt intelligente væ¬ 
sener med et smukt ydre, når der findes en 
masse beretninger, som giver det modsatte 
indtryk. - Så har vi ikke været ærlige, - eller 
nøgterne. Det er jo endda muligt, at disse, 


skal vi kalde dem UHYGGEBERETNIN¬ 
GER, hele tiden har været i samme antal 
som de andre, - eller flere. Vi har måske 
bare ikke hørt om dem, fordi de ikke passede 
ind i danske UFO-blades linier, der i be¬ 
gyndelsen var meget stærkt præget af Adam- 
ski’s tanker, hvilket absolut ikke er noget ne¬ 
gativt, - men det var en begrænsning. 

Så kommer vi ind på organisationernes 
magt, nogen vil kalde det ansvar. En hvilken 
som helst redaktion har en linie. Den er far¬ 
vet af de pågældende redaktørers meninger, 
forudsætninger og ønsker. Igennem årene har 
jeg set hvordan emnevalg og stofbehandling 
i de forskellige UFO-blade har vekslet i takt 
med de forskellige redaktørers indflydelse og 
personlige udvikling, og det kan sikkert ikke 
være anderledes. - Det gør jo heller ikke no¬ 
get, hvis læserne bare er i stand til at afveje 
tingene med hinanden, så ensidigheden ikke 
tager magten. 

Den kendsgerning, at vi i dag har fire 
UFO-blade, og måske får flere, viser, at me¬ 
ningerne om det centrale i UFO-sagen ei 
delte, - at man kan tale om forskellige tros¬ 
retninger inden for den flok, som bedre end 
andre skulle kunne se nødvendigheden af 
samarbejde. Jeg havde engang en naiv fore¬ 
stilling om, at alle vi UFO-interesserede hav¬ 
de så mange ting til fælles, - også modstan¬ 
dere, at det ville være en støtte for os at 
arbejde sammen. Men jeg må desværre ind¬ 
rømme, at karruselturen viste noget andet. 
De forsøg, som jeg har gjort på at få UFO- 
organisationerne til at arbejde sammen, eller 
bare at tåle hinandens meninger, er såvidt 
jeg kan se løbet ud i sandet. Det er ellers 
mærkeligt, for mange UFO-interesserede 
abonnerer jo på flere UFO-blade, og er der¬ 
ved medlemmer i flere organisationer. Der 
skulle altså være et grundlag for en alsidig 
og upartisk orientering. Hidtil er den udeble¬ 
vet, men det kan være som sagt, at DUFOC 
nu kan komme ind i billedet som et samlende 
organ. 

Vi trænger til lidt mere system i UFO-ar- 
bejdet, det har f. eks. tit ærgret mig, når 
nogle af artikelforfatterne i vore blade und¬ 
lader at opgive kilderne til det behandlede 

emne. Artiklen kan simpelthen ikke vurde¬ 
res, hvis man ikke har noget at sammenligne 
med. Kildeangivelser, de er for dem, der 
selv ønsker at undersøge sagen, og hvis vi 
skal arbejde med muligheder, må vi have 
stoffet så direkte fra kilden som muligt, og 
selv tage stilling til det. Derfor må vi vise 
hinanden det hensyn, når det er muligt, altid 
at opgive kilden på det vi taler eller skriver 
om, og ikke på en bedrevidende facon slynge 
påstande ud, der af nogen kan opfattes som 
sandheder uden at være det. 

Der er et andet problem, jeg vil tage frem 
her, det er UFO-sagens ansigt ud til offent¬ 
ligheden. I det store hele, er folk ikke inter¬ 
esseret i UFO’er. Det er altså bare min me¬ 
ning, og den er baseret på det forhold, at de 
UFO-interesseredes tal formentlig ikke en¬ 
gang er 10.000 her i landet, selv om der si¬ 
den 1957 har været gjort meget for at øge 
deres antal. Også selv om der i Danmark har 
været mange gode observationer, som nok 
skulle kunne få folk på andre tanker. Den 
manglende interesse kan skyldes mange ting, 
men en stor del af skylden bør vi nok lægge 
på det, som jeg sagde før, at grænsen mellem 
det mulige og det umuligt bliver flydende, 
når UFO’er kommer ind i billedet. Der er 
ikke rigtig plads til dem i vort samfund. In¬ 
gen dansk videnskabsmand udtaler sig i dag 
offentligt for UFO’ernes eksistens. Enkelte 
regner med dem som en fjern mulighed. Det¬ 
te at autoriteterne og eksperterne afviser 
UFO-tanken, er grund nok for offentlighe¬ 
den til at lade dem ligge. 

Vi ser i dag enormt kostbare projekter bli¬ 
ve startet af de store nationer, for at op¬ 
fange intelligente signaler ude fra rummet. 
Man regner med, at det kun er et spørgsmål 
om tid, før vi er i radiokontakt med ujor¬ 
diske civilisationer. Det synes jeg for øvrigt 
ikke lyder særligt indlysende, når vi ser på 
vor egen hurtige tekniske udvikling, men det 
er da muligt, at man i et rummuseum på en 
fjern planet finder nogle gamle radioappara¬ 
ter frem og bruger dem til at kontakte os 
med, hvis det viser sig at være den eneste 
måde, vi forstår at blive kontaktet på. - Vi 
ved også, at samtidig med de store rumpro¬ 


jekter udvikles, søger vore rumsonder efter 
liv på de nærmeste planeter, så vi kan se, at 
tanken om liv i rummet beskæftiger viden¬ 
skaben på langt mere realistisk måde, end 
den hidtil har gjort. Når den alligevel ikke 
tilsyneladende beskæftiger sig med UFO’erne, 
kan det skyldes alt det øvrige ukontrollable 
stof, som uvægerligt følger med, vi kan sige, 
som en slags psykisk vedhæng. 

Denne videnskabelige skepsis eller væg¬ 
ring mod at arbejde med UFO-stof må tvin¬ 
ge de ansvarlige inden for UFO-sagen til 
stadigvæk at bevare en sober, teknisk facade 
ud mod offentligheden, hvor UFO’s indvirk¬ 
ning på teknik, rapportarbejde, rumnyt og 
fortidsforskning dominerer. Vi må altså ved¬ 
gå, at facaden skal være i orden, vi må have 
noget gedigent materiale, som nyinteressere- 
de kan bruge. Der må til stadighed være 
topfolk som arbejder med dette, selvom de¬ 
res interesser sikkert er i helt andre sider af 
sagen. En sådan idealistisk indsats er en be¬ 
lastning, som kun meget få kan påtage sig. 
Vi må beundre det arbejde, som gennem 
årene er lagt i informationsarbejdet, men 
samtidig ønske, at det i fremtiden kunne bli¬ 
ve bedre koordineret. Men det er nok en 
utopi. 

Det kan imidlertid ikke undgås, at vi, som 
har været med på karrusellen i nogle år, ser 
på facadestoffet med aftagende interesse. Vi 
har jo travlt med de tilstødende emner og 
mangler tit lejlighed til at drøfte og høre nyt 
om vort hjørne. Men selv om disse år for 
mange af os har betydet, at vi hver for sig 
befinder os i en slags isolation, der måske er 
nødvendig for at studere videre, er vores 
livsindstilling samtidig blevet ændret, for mit 
eget vedkommende så radikalt, at det vil 
følge mig resten af livet, og det opfatter jeg 
som noget positivt, selvom det for andre, der 
ikke deler disse interesser, kan se lidt sært ud. 
Men hvad kan man ønske sig mere, end et 
interessant liv, hvor man stadig glæder sig 
til at lære mere? 

Jeg forstår udmærket den bekymring, som 
mange UFO-folk føler ved den vending imod 
det psykiske, som UFO-sagen synes at have 
taget. Med UL-sagen i erindring, vil mange 

frygte, at vi igen skal komme i en splittelse, 
der vil skade facaden udadtil og bringe UFO- 
arbejdet endnu mere i miskredit. Omkring 
julen 1967 gik de UFO-interesseredes tal 
stærkt ned, det kunne bladene jo hurtigt 
mærke, og den offentlige omtale var meget 
lidt rosende. Denne gang tror jeg ikke, at vi 
skal tage det så tungt, fordi det er en opda¬ 
gelse af menneskets indre muligheder, der 
nu er på vej, ikke bare mellem os, men man¬ 
ge andre steder. Vi kan se det på artikler 
i ugebladene og i radio-TV-programmerne. 
Det er en helt anden forståelse og interesse 
for den parapsykologiske forskning, end der 
har været før. Den menneskelige bevidsthed 
er på vej ind i en tiltrængt udvidelse, bort 
fra teknikkens greb. Det er ikke længere tabu 
at debattere, om der er liv efter døden, det 
er på vej til at blive en videnskab. 

Det bliver spændende at se, hvilken vej 
UFO-sagen vil komme frem. Det kan være, 
at den kommer gennem jordisk rumforsk¬ 
ning. - Eller, som nogen hævder - og vel 
ønsker - ved tiltrængt indgreb - eller hjælp 
udefra. Skal jeg tippe, så bliver det fortids¬ 
forskningen, som langsomt vil vænne folk til 
det nutidige problem, der kaldes FLYVEN¬ 
DE TALLERKENER. 

Karl Hansen 


Referencer: 

Samarbejde DISC/SUFOI: UFO-NYT 1960, 
side 37. 

UFO-observation, bearbejdet af DISC: 
UFO-ORIENTERING, UFO-NYTs For¬ 
lag 1969, side 36. 

UFO-NYTs start: UFO-NYT, november 
1958. 

Omtale af UL i UFO-NYT: 1966, side 19, 
58, 101, 107, 141, 169 og 221. - 1967, side 
22, 23, 35, 72, 76, 82, 114, 156, 166, 190, 
191 (indlæg) og 215. - 1968, nr. 1, bag¬ 
siden. 

I.G.A.P.: UFO-NYT 1965, side 1. 

Første danske I.G.A.P.-blad: Dansk Get 
Acquainted Program 1966. 

K. H. 


Sidste chance! 

DEN INTERNATIONALE 
BIL-MÆRKAT 

Mange af vore læsere har spurgt os, 
om vi dog ikke kunne skaffe flere af 
de schweiziske UFO-mærkater, som 
vi for et par år siden tilbød her gen¬ 
nem bladet. 

Nu har vi købt hele restoplaget - de 
uigenkaldeligt sidste i verden! Der 
var kun ca. 60 stk., og der er allerede 
solgt en del, så De må ikke vente for 
længe med at bestille! 



UFO’et er tegnet efter et foto, taget 
ved Cassino, Italien, den 18. maj 1968 
- og hele mærkaten er fornemt trykt 
i 5 farver: 

Ramme og tekst er i guldtryk, de tre 
„landingskugler" og den lyse stribe 
over E'et i „YES" er i fluorescerende 
orange. Resten er i tre nuancer af blåt. 
Størrelsen er 13x9,7 cm, og prisen er 
pr. stk. kr. 9,50 

incl. forsendelse. Indbetal beløbet på 
giro til: 

SUFOIs REGNSKABSKONTOR 
Oxford Allé 3 A, 2300 København S. 
Giro 11 77 25. 

NB: Anfør venligst „Bil-mærkat" bag 
på girotalonen til modtageren. 

Piloter ser UFO’er 


New Zealandsk 
tilfælde - 
set fra fly, 
bekræftet på 
radar 

Harold H. Fulton. 

Klokken var knapt 19,30 den 4. septem¬ 
ber 1969. Det var en mørk nat uden Måne. 
Kaptajn R. Cullum og førstepilot Faircloth, 
besætningen i en Bristol transportmaskine fra 
Straits Air Freight Express, var netop startet 
på en rutineflyvning fra Wellington til Blen- 
heim tværs over Cookstrædet. Dette urolige 
farvand skiller New Zealands Nord- og Syd¬ 
øer. 

Mandskabet bemærkede, at sigtbarheden, 
bortset fra 4-5/8 spredt skydække, var om¬ 
kring 32 km. Mens de steg støt mod 900 me¬ 
ter, kom Wellington pludselig ind over ra¬ 
dioen. Lufthavnsradaren havde sporet en 
ukendt genstand 6 J /2 km stik forude. Trans¬ 
portmaskinen fløj på dette tidspunkt mod 
nord imod vinden og begyndte at svinge 
rundt mod vest med retning mod kysten, 



Kaptajn R. Cullum fotograferet, mens han 
var ansat i Britisk United Airways. 


hvor den igen drejede mod syd sydvest på 
kursen mod Blenheim. 

Maskinen havde overfløjet kystlinien og 
var drejet ind på den sydlige kurs, da første¬ 
pilot Faircloth, som førte flyet fra kaptjnens 
sæde, fik øje på et skinnende blåt, pulseren¬ 
de, fluorescerende lys. Det blinkende blå lys 
var nedenunder og til højre for dem. De be¬ 

Aircraft track: Fly et:\ 
bane. UFO track: 
UFO’ets bane. 

First sighting: Første 
observation. Air port: 
(Wellingtons) luft¬ 
havn. 

Det indsatte 

kort over Nordøen 

og en del af Sydøen: 

1. Wellington 

2. Blenheim 

3. Cape Campbell 

4. Auckland 

5. Hawkes Bay 

6. Napier 

7. Palmerston 

8. Wanganui 

9. Christchurch. 


dømte det til at være omkring 3 km fra de¬ 
res fly. Piloterne informerede Wellington ra¬ 
dar om deres visuelle observation, og deres 
position blev bekræftet. Radaren sporede det 
objekt, piloterne så. 

Det bemærkedes med nogen overraskelse, 
at objektet „fløj“ meget langsomt, skøns¬ 
mæssigt 50-60 knob. Der blæste en nordlig 
vind på 30-35 knob, altså bevægede UFO’et 
sig kun med en flyvehastighed på 25 knob. 
Piloterne så, at det blå lys blinkede hvert an¬ 
det eller tredje sekund, og det lyste, når det 
var på sit højeste, som en stjerne af første 
størrelse. UFO’et holdt en støt sydlig kurs. 


Piloterne betragtede den ukendte i om¬ 
kring to minutter. De gjorde intet forsøg på 
at komme den nærmere, og den sakkede 
snart agterud. I mellemtiden fortsatte Wel¬ 
lington radar at følge det. 

Ca. 90 minutter senere fløj førstepilot Fair- 
cloth tilbage til Wellington, og han så igen 
det mystiske lys. Denne gang lignede det en 
klynge lys omkring 25 km borte ud for Syd¬ 
øens kyst i nærheden af Cape Campbell fy¬ 
ret. Førstepilot Faircloth kontaktede Welling¬ 
ton radar og fortalte dem om sin nye obser¬ 
vation og positionen. Wellington bekræftede, 
at det var det samme objekt, og at de stadig 

fulgte det. Umiddelbart efter den første of¬ 
fentliggørelse i Wellington Evening Post den 
23. september af denne interessante hændel¬ 
se, skrev jeg til kaptajn Ridgwell Cullum og 
bad om en førstehåndsberetning fra ham og 
førstepilot Faircloth. Kaptajnens rapport fik 
jeg i løbet af ti dage, og den bekræftede fuldt 
ud avisartiklen. Der var ingen modsigelser 
eller unøjagtigheder. Skønt kaptajn Cullum 
lovede, at vi også ville få førstepilot Fair- 
cloths rapport, har vi endnu ikke modtaget 
den. 

Kaptajn Cullum tegnede en udførlig skit¬ 
se over stedet, og den er vedlagt denne rap¬ 
port. 

Kaptajn Cullum er en erfaren flyver, som 
fik sine vinger i Canada som rekrut ved 
Royal New Zealand Air Force. Efter at væ¬ 
re blevet officer var han i aktiv tjeneste i 
England i slutningen af anden verdenskrig. 
Efter at have forladt tjenesten fløj han i nog¬ 
le år som kaptajn ved British United Air¬ 
ways, før han vendte tilbage til New Zea¬ 
land. Han er åben overfor UFO-spørgsmålet 
og indrømmer, at han ingen forklaring har 
til observationen den 4. september. Pressen 
bragte endnu en artikel om emnet den 24. 
september, der gik ud på, at Royal New Zea¬ 


land Air Force var interesseret i den radar- 
og pilotbekræftede observation og havde 
bedt om rapporter fra piloterne. En Air For¬ 
ce talsmand udkastede den teori, at det ra¬ 
darsporede objekt måske kunne forklares 
som en „radarengel“, men ulig mange andre 
rapporter, især amerikanske tilfælde, er den¬ 
ne radarobservation visuelt bekræftet. Efter 
min mening viser dette, hvor dårligt infor¬ 
meret nogle officielle talsmænd kan være. 

Kaptajn Cullum bekræftede på en speciel 
„observationsrapport-formular“, som han var 
så venlig at udfylde til mig, at han havde 
rapporteret observationen til Forsvarsmini¬ 
steriets Efterretningstjeneste i Wellington. 
Han havde ingen restriktioner fået med hen¬ 
syn til observationen. 

En del andre mulige forklaringer af denne 
radar/pilotbekræftede observation var også 
anført i den anden artikel den 24. septem¬ 
ber. Det blev foreslået, at objektet var en 
ikke-registreret privatmaskine eller en heli¬ 
kopter, men objektets langsomme fart og dets 
pulserende blå, fluorescerende lys gjorde dis¬ 
se forklaringer meget søgte. Der har ikke væ¬ 
ret flere offentlige kommentarer om denne 
hændelse. 

Flying Saucer Review, jan/feb. 70. /BK. 


UFO’er over Chile 


Dette interessante UFO-tilfælde fra Chile 
involverer en Boeing 727 fra LAN-Chile Air¬ 
line; den havde som pilot kaptajn Ricardo 
France, som har fløjet for dette luftfartssel¬ 
skab i 17 år. Hændelsen fandt sted den 28. 
december 1971 kl. 23,45 lokal tid, da jet- 
transportmaskine nr. 892 var på vej mellem 
Punta Arenas på den allersydligste spids af 
Chile (nær Tierra del Fuego) og hovedsta¬ 


den Santiago. Boeing 727 maskinen, som 
fløj i godt 9 km’s højde, kontaktede Puerto 
Montt kontroltårn for at fastslå, om man 
vidste om der var andre fly i området, men 
besætningen fik benægtende oplysninger. De 
andre medlemmer af besætningen var første¬ 
officer Eduardo Ortiz og flyvemekaniker Vic¬ 
tor Rubio. Folkene i kontroltårnet i Puerto 
Montt var Juan Sanson, Hernan Gomez, Oc- 


UFO-NYT 185 



tavio Poduje og Rosa Caro; det meste af den 
30 minutter lange samtale mellem kaptajn 
France og dem selv optog de på bånd. 

Efter at han var landet, beskrev kaptajn 
France, som aldrig havde oplevet noget lig¬ 
nende og som aldrig havde været særlig in¬ 
teresseret i UFO-rapporter, hvordan han så 
et lys, som han til at begynde med troede var 
en planet, indtil det gik op for ham, at det 
var alt for klartlysende. Efter at han havde 
opkaldt Puerto Montt, kom der et udbrud 
fra lyset, ligesom en flamme, og det for¬ 
svandt. 

Lidt senere, da de fløj nær Osorno, kom 
adskillige røde objekter til syne, af hvilke 
nogle fløj bort i formation mod Andesbjer- 
gene. I næsten en halv time iagttog besæt¬ 
ningen mange objekter komme til syne og 
forsvinde og skifte position. Afstanden blev 
anslået til at være mellem 16 og 32 km. 

Kaptajn France beskrev, hvordan objek¬ 
terne skiltes, bevægede sig omkring i „små 
hop“, og dannede to grupper. Endelig, da 
flyvemaskinen var i nærheden af Chillan, 
forsvandt de alle i horisonten. Dette var kl. 
00,18 den 29. december. Flyet fløj under ly¬ 
dens hastighed, men UFO-erne fløj både un¬ 
der og over lydens hastighed ifølge den ud¬ 
regnede fart. Rapporter viser også, at objek¬ 
terne blev observeret visuelt af folkene i 
tårnkontrollen i Concepcion. 

Hr. Petrowitsch, APROs repræsentant i 
Chile, fik en kopi af den 30 minutter lange 
båndoptagelse af samtalerne mellem flyet og 
kontroltårnet, og her følger et uddrag af det: 
Flyet: Her er LAN 892. Til Deres op¬ 
lysning er der nu tre lys i 9.000 meters 
højde. Nu er der fire. Engang imellem 
kan et fjerde ses. De ser ud til at være 
luftfartøjer. Det er luftfartøjer, og de 
er nu over bjergkæden nær San Mar¬ 
tin de los Andes (i Argentina) og lyse¬ 
ne skifter helt tiden farve. 

Tårnet: 892 modtaget. Ville De være 
venlig at angive Deres fart? 

Flyet: Vores fart er nu 0,84 Mach. 1 ) 


De skifter konstant position. De dan¬ 
ner formation i en usædvanlig fart og 
så skilles de, idet de holder uregelmæs¬ 
sige afstande mellem sig. Til Deres op¬ 
lysning er der nu fem, de tre er fløjet 
hen foran os, og de andre to er for¬ 
blevet i vores egen fart. 

Tårnet: LAN 892. Bekræft venligst 
hvis de uidentificerede objekter har 
nærmet sig Deres fly. 

Flyet: Nej. Jeg ville sige, at de holder 
en afstand på ca. 16 til 32 km. I dette 
øjeblik er der fire i formation, i per¬ 
fekt formation og ... . der er otte i alt 
nu. De følger alle flyets kurs. 

Ca. kl. 00,18 begyndte de røde lys at sak¬ 
ke agterud; besætningen så dem til sidst for¬ 
svinde i horisonten mod syd, nær ved Argen¬ 
tina. 

Skønt observationen blev foretaget af kva¬ 
lificerede observatører, ser det ud til, at ob¬ 
jekterne aldrig nærmere sig flyet nær nok 
til, at besætningen kunne få flere detaljerede 
data, såsom størrelse og form. 

APRO Bulletin , maj-juni 1972. /B.S. 


O ■ o 

A ) 1 Mach = lydens hastighed. 

Rapporter fra tidligere år 


K. 0. fra Ålborg havde i august 1962 en 
observation, som han ikke kan finde nogen 
forklaring på. 

Kl. 22,30 en klar stille sommeraften gik 
han op på en bakke nær sit sommerhus ved 
Blokhus, og så i NV i klitterne en stor fos¬ 
forlysende ring; ringen var stationær. Indeni 
var der stærk aktivitet, tilsyneladende af små 
væsener. De var beskæftiget og havde meget 
travlt med at tage noget på jorden, i den 
ene side af ringen, og føre det over i den an¬ 
den side af denne. Han kaldte på sin kone 
og datter, som så det samme som han. Der 
blev ikke observeret nogen lyskilde til den 
fosforlysende ring, som i øvrigt så ud til at 
være på størrelse med en cirkusmanege. Af¬ 
standen fra observatør til objekt blev anslået 
til 2-3 km. I 30 min. iagttog familien fæno¬ 
menet, og kl. 23,00 gik de tilbage til deres 
hus. De slog det hen med, at det muligvis 
havde været spejdere, men tvivlede dog på 
det. Desværre vides ikke, om det sete havde 
efterladt spor i sandet, da K. 0. ikke gik ud 
på stedet den næste dag. 


Den 19. sept. 1971 så husmoder A. J. fra 
Slagelse et objekt, som hun her beretter om: 
„Kort før TV-tid gik jeg hen til vinduet for 
at trække gardinet for. Jeg fik her øje på et 
stærkt lysende objekt, som stod et kort stykke 
fra Mars. Objektet synede dobbelt så stor 
som planeten og stod i samme højde på him¬ 
len. Farven var også den samme. Efter ca. 
15 min. steg det langsomt opad - ca. et styk¬ 
ke, som svarer til en knyttet hånd på høj¬ 
kant - uden at ændre farve. Lyset var kon¬ 
stant. Det gik derefter i en ret vinkel til ven¬ 
stre (et kort stykke), hvor det så stod stille. 
Jeg gik derefter ud af huset for evt. at høre 
noget; men der var ingen lyd fra det. Efter 
ca. 2 min. skød en lysstråle ud fra objektets 
top. Lysstrålen gik lodret op i luften. Objek¬ 
tet blev svagere i lyset og lysstrålen kraftigere. 
Lyset var let blåligt og strålen lige tyk for¬ 
oven og forneden, mens selve objektet var 
hvidligt. Efter 5-10 min. skjulte en sky ob¬ 
jektet, så det ikke kunne ses, men lysstrålen 
var stadig synlig. Jeg gik ind igen efter no¬ 
gen tid, og kl. 20,30 gik jeg ud igen, men 
på grund af skyer kunne jeg intet se.“ 


September 69 kl. 23,40-23,41 (ca. 26.). En 
mand kørte mellem Viborg og Holstebro, da 
han så en flyvende trekant; den fløj sidelæns 
og havde i hvert hjørne et rødt lys, som pul¬ 
serede. Der var ingen lyd fra objektet. Det 
blev set i NV og forsvandt i SØ. Størrelsen 
var ca. 10 cm. Der var eet vidne til obser¬ 
vationen, chaufføren, som kørte bilen. 


Rapporter fra 1972 

30. januar 1972 ved Skagen havn, 22,05- 
22,06. En genstand med stærkt hvidt lys og 
uden lyd. Afstand fra observatøren ca. 800 


UFO-NYT 187 













m i 45 graders højde. Genstanden var på 
størrelse med en ært. Den blev set i S og fløj 
mod N. Den blev opfattet som en lyskugle, 
og observatøren betragtede den i ca. 1 min., 
hvorefter den forsvandt bag nogle træer. 

31. januar 1972. Igen ved Skagen havn. 
Ingen tidsangivelse, men det var mørkt, og 
observatøren betragtede genstanden i ca. 3-5 
min. En ung mand på 18 år så et hvidligt lys, 
uden lyd og på størrelse med en ært, komme 
med ret stor fart fra SØ i retning mod V. 
Genstanden steg fra ca. 30 graders højde til 
omkring 45 grader, hvor den forsvandt i sky¬ 
erne. 

Ved Årup den 9. februar 1972 har to per¬ 
soner set et kegleformet objekt på størrelse 
med en ært. De så det igennem et køkken¬ 
vindue. Observationen varede fra kl. ca. 
21,00-23,30. Objektet var blåt og gav ingen 
lyd. Stationært. Stod tilsyneladende på jor¬ 
den. Anslået afstand fra objektet 2-300 m. 

I forbindelse med observationen skete føl¬ 
gende: transistorradioen blev tavs på trods 
af, at der lige var sat nye batterier i. Fjern¬ 
synet var uroligt og havde striber. Den første 
bil, som passerede stedet i retning N (knapt 
100 m V for objektet), kørte meget langsomt 
forbi, og lygterne lyste rødligt og meget svagt. 
En af observatørerne bemærkede, at vække¬ 
urets tikken var meget kraftigere end nor¬ 
malt, (vedkommende gør opmærksom på, at 
han normalt ikke kan høre det). I den sidste 
del af observationstiden blev lyset fra objek¬ 
tet mere og mere svagt. Området er grundigt 
undersøgt, men der er intet spor efter ob¬ 
jektet. 

Tirsdag den 29. februar kl. 20,02 er frk. 
L. F., Frederikssund, på vej til sit hjem. Vej¬ 
ret er klart, vindstille, og det er mørkt. Da 
hun er ud for Fyrrebakken 10, lægger hun 
mærke til en gennemtrængende, højtonet lyd, 
som er ret generende. Da hun vender sig om 
for at se, hvor lyden kommer fra, får hun, 
mod S i ca. 30 graders højde, øje på et kup¬ 
pelformet objekt, som i spiralformet flugt 
bevæger sig skråt opefter. Afstand til objek¬ 


tet er ca. 50-70 m. Objektet er anslået til at 
være 10 m i diam. Langs med objektets sider 
pulserede lys i farverne grøn og orange, lys¬ 
styrke: stærk. Efter at have betragtet objektet 
i ca. 2 min., blev frk. L. F. klar over, at det 
drejede sig om et UFO, blev bange og løb 
imod sit hjem. Efter at have løbet ca. 100 m 
vendte hun sig om; og på stedet, som hun 
før betragtede under helt andre forhold, var 
der nu intet at se. 

Observationsstedet er et villakvarter, hvor 
der ligger en eng imellem husene. Her så den 
unge pige fænomenet. 

22. april 1972 er der på Thurø kl. 20,30- 
20,34 set en genstand på størrelse med en to¬ 
krone (mellem tommel- og pegefinger i ud¬ 
strakt arm), lysende i alle regnbuens farver 
og 25-50 m fra observatøren. Observatøren 
går aftentur i nærheden af sit hjem, da hun 
ser et pulserende lys bag et hegn af graner. 
Hun tror det er lyset fra en bil, men da af¬ 
standen mindskes, kan hun tydeligt bag heg¬ 
net se genstanden, som står, hænger eller fly¬ 
ver inde i en frugtplantage. Hun prøver på 
at kalde på sin nabo, men ved det andet råb 
slukker lyset på genstanden. 


Den 4. maj 1972 har en 61-årig husmoder 
set et flerfarvet objekt på vejen mellem Rys- 

linge og Eskildstrup. Det var nærmest oran¬ 
gefarvet, som nordlys, bevægede sig op og 
ned, og var på størrelse med en to-øre. Ob¬ 
servationen varede fra kl. 22,15-22,30, og 
objektet stod i den østlige horisont. Fru I. H. 
N. kom kørende på cykel det nævnte sted, 
og hun beretter, at det vekslede i lysstyrken. 
Ved Ravnholtskoven forsvandt det bag træ¬ 
toppene. 

Den 4. maj 1972 kl. 22,23-22,25 er der 
følgende observation på Fyn. Beretningen 
kommer fra en 27-årig lærerstuderende fra 
Oure. F. B. kom kørende i bil fra Svend¬ 


borg mod Nyborg; efter at have passeret Sto- 
rehave-skoven, observeredes objektet i ret¬ 
ning over Skårup, (pkt. I på kortskitsen). Da 
lyset ikke kunne identificeres som flylanterne 
(observatøren er fhv. erhvervsflyver), hen- 
ledtes opmærksomheden derpå. Observatø¬ 
ren startede sit stopur. På grund af farten 
kunne det ikke afgøres, om objektet bevæ¬ 
gede sig. Bilkørslen fortsattes, og efter 43 
sek. kom huse i Skårup mellem observatøren 
og objektet. Det blev dog set i glimt mellem 
husene. Efter at Skårup by var passeret, sås 
objektet mellem træer (se pkt. II på kort¬ 
skitse og billede). Det var nu dalet så langt 

ned, så det ikke kunne ses direkte, kun lys¬ 
skær fra det; det var dog tiltaget så meget, 
at det kunne minde om en ildebrand. Ved 
pkt. III blev lyset fra objektet set for sidste 
gang, og efter at det havde passeret huset, 


I 



var der ikke mere at se. F. B. kørte en tid 
rundt i området, men det var væk. Et fly 
passerede ca. 10 min. efter i ØV-retn., men 
F. B. mener ikke, at det har noget med obs. 
at gøre. 

En uges-tid senere fortalte en bekendt til 
observatøren, at han havde hørt om flere, der 
den nævnte aften mente at have set UFO’er; 
han mente dog, at det var lysraketter, man 
havde set. (Samme tanke havde observatø¬ 
ren haft). „Lysraketten“ var først orangefar¬ 
vet, lavt over jorden skiftede den til hvid, for 
til sidst at blusse op i orange. 

Det er lysskiftet, der har fundet sted, mens 
F. B. passerede husene i Skårup, der ude¬ 
lukker raketteorien. Og ydermere ville en 
udbrændt lysraket på jorden ikke flamme 
kraftigt op, som følge af den mindre ilt-til¬ 
førsel. Bekendten til F. B. sagde, at „lysra- 
ketten u var landet på Vejstrup mark (findes 
ikke på kortet). Pejlingerne fra observatio¬ 
nen (kontrolleret næste morgen) er ikke helt 
nøjagtige, særlig pkt. I, men de skærer hin¬ 
anden i området ved Vejstrup-gård eller 
Vejstrup ådal, nord for landevejen. 

Igen den 4. maj 1972 har fru E. K. J., 
Kochsgade i Odense set en genstand. Fra sin 
nordvendte altan så hun følgende: Jeg så 
genstanden bevæge sig fra S mod N; den 
var aflang og udsendte et lys, som mindede 
om et blinklys på et udrykningskøretøj. Jeg 
troede først, at det var et fly, men jeg hørte 
ingen motorstøj. 

29. maj 1972, Rudkøbing kl. 21,45-21,50. 
1 rødlig genstand på størrelse med en to-kro- 
ne blev set af en 15-årig skoleelev. Den fløj 
fra S mod NV, i meget langsomt tempo, - 
langsommere end en sportsmaskine. Da den 
forsvandt bag et træ, løb observatøren og et 
vidne ud i haven, hvor to af deres kamme¬ 
rater opholdt sig. De havde også set genstan¬ 
den, men med korona. 

23. juni 1972 kl. 22,30-24,00. L. S. fra 
Høng opholdt sig på sin ejendom i Sæby, og 
så herfra 1 klart lysende objekt på himlen ca. 
15 grader over horisonten, på størrelse med 

en ært. L. S. antog det for et faldskærmsblus, 
da det dalede langsomt, og med kraftigt lys. 
Da det bevægede sig imod S, lyste det, som 
en stjerne, forsvandt da, for at dukke op igen 
m. nordlig kurs. Det varierede meget i højde 
og i lysstyrke, og stod ind imellem stille. L.S. 
gik i seng kl. 24,00, da var objektet stadig at 
se. 

19. juli 1972 kl. 13,30 så I.-L. P. i Høje 
Gladsaxe en aflang grå genstand, på 4 cm, 
fra sin altan. Den blev set i S, med flyveret¬ 
ning SØ. I.-L. P. så den lige foran sig og 
kunne følge den ca. 10 sek., før den forsvandt 
over hustaget. 

19. juli 1972 har været en begivenhedsrig 
aften, især på Amager, med hele 6 rapporter 
fra Sundby, og een fra Kastrup. Alle beskri¬ 
ver objektet lysende gult, og det blev set på 
samme tid, nemlig kl. 22,30-22,37. Størrelses¬ 
bedømmelse: som et nålehoved. Alle har be¬ 
tegnet flyveretningen: SV mod NØ. Obser¬ 
vationen har været nævnt i Amagerbladet, 
og derfor har en herre fra Sirgræsvej sendt 
en rapport, som lyder: Min hustru og jeg 
sad på altanen, da jeg så et kraftigt konstant 
lys bevæge sig i sydlig retning, med samme 
hastighed som et fly. Jeg sagde til min hu¬ 
stru, at det måtte være et UFO af følgende 
grunde: 

1. Det havde konstant lys. (Fly blinker). 

2. Det kom fra SV, og fortsatte mod N. 

3. Det lavede ingen støj. 

Den pågældende aften kom mange fly fra 
V og gik ud over sundet, og derfra ind til 
landing i Kastrup. Fly der startede, gik mod 


19. juli 1972, 31-årig laborant fra Balle¬ 
rup ser kl. 22,34-22,36 bag nogle træer i sin 
have en gul genstand i 15 graders højde. Den 
hoppede nærmest og bevægede sig i retnin¬ 
gen S-SØ. 

19. juli 1972, Bagsværd kl. 22,45-22,46. 
En dame, som var ude for at lufte sin hund, 
så en stjernelignende genstand opføre sig 
mærkeligt. Hun så den i ca. 45 graders højde, 


hvorfra den bevægede sig i en bue i vestlig 
retning ned til ca. 30 graders højde, hvor 
den forsvandt. 


EKSPEDITIONEN 

ER 

FLYTTET! 

Den 1. oktober fik lederen af vor eks¬ 
pedition, Erik Benny Johansen, ny 
adresse. Bemærk venligst, at De nu 
skal skrive til: 

SUFOIs EKSPEDITION 
v/ Erik B. Johansen 
Bækgården 16 
2620 Albertslund. 

Telefonnummeret er også nyt: 

(0IJ 64 16 01 


- OG UDKLIPSCENTRALEN 

SUFOI's repræsentant for Lolland-Fal- 
ster og chef for vor FORSKNINGSAF¬ 
DELING, Ole Henningsen (- der altid 
efterlyser kvalificerede folk til de man¬ 
ge opgaver) er også flyttet. Her er 
adressen: 

Ole Henningsen 
Duegård 
Vo Ishave 
4920 Søllested. 


FLYTTER DE? 

- så behøver De ikke have ulejlighed 
med at meddele os det skriftligt eller 
telefonisk. Blot De meddeler Deres 
„eget" posthus den nye adresse og 
samtidig fortæller, at De abonnerer 
på UFO-NYT - så sørger postvæsenet 
for, at vi får besked. Så let er det! 

Flyvende tallerken 
observeret 
på nært hold 


Albert Formiller fra Phoenix, Arizona, ta¬ 
ger tit til Mexiko for at fiske. Både han og 
hans kone holder af den sorte havaborre, som 
man kan fange i Cholla bugten. Efter at ha¬ 
ve tilbragt en eftermiddag med at fiske fra 

land den 5. november 1970, gik han igen 
om aftenen ned til stranden, bare for at se 
sig om. Omkring kl. 9 bemærkede han et lys 
på himlen, som syntes at nærme sig. Han 
sagde, det var et af disse UFO’er, som alle 
har hørt om. Det var rundt og tallerkenfor¬ 
met. Det var også helt stille. Der blæste ikke 
en vind, og havet var roligt uden brænding. 

UFO’et standsede og svævede ca. 60 til 90 
meter over vandet. Så tændtes et søgelys fra 
bunden af fartøjet og oplyste en plet på van¬ 
det, af Formiller anslået til at være ca. 800 
m i diameter. Lyset gik næsten helt ind til 
kysten. Formiller stod ca. halvanden meter 
fra vandkanten. 

Søgelyset kom fra et rør, og afhængigt af, 
om lyset blev hævet eller sænket, skiftede 
det fra en skarp plet til en udbredt oplysning 
af vandoverfladen. Først troede han, det var 
en helikopter på eftersøgning efter et eller 
andet, men der hørtes ikke en lyd. Efter nog¬ 
le få minutters forløb indhylledes fartøjet i 
en sky, der ikke så ud til at være forårsaget 
af udstødningsgas, da der ingen bevægelse 
var i skyen. 


Efter at have opført sig sådan i fem minut¬ 
ter, slukkedes søgelyset, og et lignende lys 
tændtes på toppen af fartøjet, og skinnede 
på den øverste del af skyen. Fartøjet begynd¬ 
te så at bevæge sig i vestlig retning og var 
synligt i ca. 20 minutter. Andre lys sås på 
skibet, og de gav skyen et grønt skær. 

Fredag morgen (d. 6. nov.) spurgte For¬ 
miller nogle andre fiskere, om de havde set 
det mærkelige lys på himlen aftenen før. 
En mand, som er sikkerhedsvagt på en fa¬ 
brik i Phoenix området, sagde, at han var 
på vej ind i bugten efter at have været ude 
i golfen hele eftermiddagen, og han så lyset 
i luften. Han fortalte også, at han så det 
bevæge sig mod vest indhyllet i den grønlige 
sky. Han befandt sig imidlertid et andet sted 
i bugten og kunne ikke se søgelyset skinne på 
vandet. 

(Weekly American News, 12. nov. 1970). 

Saucers, Space & Science nr. 62, 1971. 

/BK. 


UFO-NYT 1968 - totalt udsolgt! 


Vort efterårs-udsalg, annonceret i sid¬ 
ste nummer, er gået helt forrygende. 
Årgang 1968 er helt og aldeles ud¬ 
solgt, årgang 1969 er lige ved at væ¬ 
re det - og det svinder meget hurtigt 
i beholdningerne af UFO-NtT fra 

1970 og 1971. 

Vi gentager priserne: 

UFO-NYT 1969 (-s- nr. 1) kr. 12,- 

UFO-NYT 1970 (komplet) kr. 12,- 

UFO-NYT 1971 (komplet) kr.30,- 


Bestilling pr. giro til: 

SUFOIs REGNSKABSKONTOR 
Oxford Allé 3 A, 2300 København S. 
G/ro nr. 11 77 25. 

Ekspeditionen undskylder den i flere tilfælde 
sene levering af årgang 1968. For at så man¬ 
ge som muligt skulle få hele årgange, måt¬ 
te de i flere tilfælde stykkes sammen af en¬ 
kelt-numre, der blev hentet ved forskellige 
„kilder" - og det tog lidt tid. 

UFO - klassiker 

Radar-observafioner af UFO'er 


Nedenstående tilfælde har været me¬ 
get indgående beskrevet i ASTRO¬ 
NAUT ICS AND AERONAUTICS, 
det officielle månedsblad for Ameri¬ 
can Institute of Aeronautics and Astro- 
nautics. Det er AIAAs underkomité til 
undersøgelse af UFO’er, der har for¬ 
anlediget artiklen bragt i tidsskriftet. 
Formålet hermed var at give medlem¬ 
merne lejlighed til at se nærmere på 
enkelte, særlige tilfælde og skulle også 
tjene til forklaring på, hvorfor komi¬ 
teen havde anbefalet yderligere under¬ 
søgelser af UF O-problemet. 

Det var dr. Gordon D. Thayer, an¬ 
sat ved NO AA (National Oceanic and 
Atmospheric Administration) og tidli¬ 
gere tilknyttet Colorado-universitetets 
UFO-undersøgelse, der fremlagde til¬ 
fældet i tidsskriftet. 


LAKENHEATH, England 

Hændelsesforløbet er yderst kompliceret og 
omfatter flere observationer, der alle fandt 
sted i det østlige England om aftenen den 13. 
august 1956. 

Kl. 22,30 indfangede Bentwaters Ground 
Control Approach Radar et UFO 40-50 km 
ØSØ, og det bevægede sig jævnt med kurs 
295 grader, til det forsvandt på radaren på 
et punkt ca. 25-32 km VNV. Afhængig af, 
om man antager, at de anslåede tider og af¬ 
stande er korrekte, får man farten til mel¬ 
lem 6.400 og 17.300 km i timen. Kl. 22,35 
blev en gruppe på 12-15 UFO’er observeret 
på radar, da de bevægede sig fra ca. 13 km 
SV for Bentwaters til ca. 22 km NØ med en 


fart, der blev anslået til mellem 130 og 200 
km i timen. Signalerne blev betydeligt svage¬ 
re ved 22-km-punktet, men blev sporet ud til 
65 km, da de faldt sammen i et enkelt 
stærkt ekko, der var adskillige gange større 
end ekko’et fra et B-36 fly under lignende be¬ 
tingelser. (Et B-36 er større end et 707). Det 
enkelte ekko forblev stationært i 10-15 mi¬ 
nutter, bevægede sig 8-10 km mod NØ, 
standsede i 3-5 minutter og bevægede sig en¬ 
delig uden for rækkevidde kl. 22,55. Kl. 23 
blev et andet UFO indfanget på radar ca. 
50 km øst for stationen og sporet til et punkt 
ca. 40 km vest for stationen på ca. 16 sekun¬ 
der, hvilket indicerer en fart på ca. 19.000 
km i timen, skønt operatøren brugte udtryk¬ 
ket . . fart over 4.000 miles (6.400 km) i 
timen.“ Så kaldte en eller anden på Bent¬ 
waters GCA stationen Lakenheath Radar 
Air Traffic Control Center, der ligger ca. 70 
km NV for Bentwaters, for at høre, om de 
havde observeret nogle mål på 6.400 km/t 
og for at rapportere, at nogen i kontroltårnet 
i Bentwaters havde set „. . . et klart lys, der 
passerede fra øst mod vest i en fantastisk fart 
i en højde på ca. 1200 meter.“ På samme 
tid rapporterede en C-47 pilot, der fløj over 
stationen i 1200 meters højde: „Et klart lys 
strøg under flyvemaskinen fra øst mod vest 
i en fantastisk fart.“ Straks fik Lakenheath 
alle kontrollerne til at skandere deres radar¬ 
skop. Ca. 30-40 km SV for Lakenheath blev 
der opdaget et i alt væsentligt stationært mål, 
som var omtrent, hvor det sidste Bentwaters 
mål var blevet observeret. Bentwaters blev 
opkaldt og bekræftede, at de også havde det¬ 
te objekt på deres radar. Pludselig begyndte 
det at bevæge sig mod NNØ med en fart, 
der senere blev udregnet til 650-960 km i 

timen, men „ikke med nogen mærkbar for¬ 
øgelse af farten; det var konstant, fra det 
begyndte at bevæge sig til det standsede. 66 
Det forandrede retning adskillige gange, hele 
tiden i lige linie, hele tiden med ca. 960 km 
i timen uden tilsyneladende acceleration eller 
deceleration. Retningsændringerne varierede 
i længde fra 13-32 km, mellem stationære 
perioder på 3-6 minutter. Observatører i 
Lakenheath foretog også visuelle observatio¬ 
ner, og det blev senere fastslået, at „to radar¬ 
apparater og tre observatører på jorden“ be¬ 
skrev i alt væsentligt det samme usædvanlige 
hændelsesforløb. 

Endelig blev en RAF De Havilland „Ve- 
nom“ natjager sendt på vingerne for at chec¬ 
ke UFO-et. Maskinen blev dirigeret mod det 
da stationære UFO af RATCC radar. Da 
piloten var mindre end 800 meter ret foran 
UFO’et, meldte han over radioen: „Jeg har 
mine kanoner låst fast på ham. 66 (Dette hen¬ 
viser for øvrigt til radar skudkontrolsyste¬ 
met). UFO’et var „det klareste mål, jeg no¬ 
gensinde har set på radar/ 6 bemærkede pilo¬ 
ten senere. 

Under jagten udbrød piloten pludseligt: 
„Hvor blev han af? 66 Folkene i Lakenheath 
informerede ham om, at UFO’et havde cirk- 
let fra foran maskinen til direkte bagved den. 
Dette blev synligt bekræftet af piloten, som 
prøvede mange undvigende manøvrer, men 
han var ikke i stand til at ryste UFO’et bort 
fra flyets hale. Disse manøvrer blev obser¬ 
veret på radar, og det viste både UFO’et og 
Venom-jageren som adskilte mål. På dette 
tidspunkt var piloten temmelig bange og var 
også ved at løbe tør for brændstof og fløj til¬ 
bage til basen. 

En anden Venom-jager, der fløj hen mod 
det nu igen stationære UFO, havde maskin- 
vanskeligheder og fløj også tilbage til basen. 
UFO’et blev der et stykke tid, foretog nogle 
flere manøvrer og fløj så af sted igen med 
en fart på de samme 960 km i timen, som 
tidligere var blevet udregnet. Hver af disse 
fartberegninger blev kontrolleret adskillige 
gange. 

Så gør artiklen rede for mange forsøg på 
at forklare disse begivenheder, men konklu¬ 


derer med temmelig indlysende logik, at in¬ 
tet kendt konventionelt eller menneskeskabt 
objekt synes at kunne forklare hele observa¬ 
tionsforløbet. 

HOKKAIDO, Japan 

Et andet tilfælde med både radar og vi¬ 
suel observation blev givet til redaktøren for 
UFO REVIEW, Peter Guttilla, af en person, 
der har bedt om at måtte forblive anonym. 
Det gengives her i alt væsentligt, som han 
skrev det til instituttet. 

„Mens jeg gjorde tjeneste i Air Force i 
Japan i efteråret 1957, observerede jeg og 
ca. 50 andre af Air Forces personel visuelt 
og elektronisk et UFO. Jeg arbejdede som 
senior kontrol tekniker i radar operationer på 
Japans nordlige ø, Hokkaido. 

Denne observation fandt sted en gang om¬ 
kring oktober måned 1957 kl. 22. På dette 
tidspunkt opfangede vi noget på radar, som 
vi var ude af stand til at identificere, ca. 130 
km sydvest for vor beliggenhed, i en højde 
af ca. 4.500 meter. Tre nær jagere blev sendt 
på vingerne for at forsøge at indhente og 
identificere det ukendte mål. 

Jagerpiloterne fik, hurtigt efter at de var 
kommet op i luften, visuel kontakt med ob¬ 
jektet. De beskrev målet som et blåt lys med 
røde flammer bagefter sig, skønt det tilsyne¬ 
ladende bevægede sig meget langsomt. Det 
blev bekræftet ved radarkontakt, at farten 
var ca. 250 km i timen. Da afstanden redu¬ 
ceredes til omkring 5-8 km, gik objektet lige 
op i lodret flugt, idet det fuldstændigt for¬ 
lod jagerfar tøjerne og gjorde identifikation 
umulig. 

Mens jagerne forsøgte at nærme sig, gik 
adskillige medlemmer af mandskabet, deri¬ 
blandt jeg, skiftevis ud for at se på UFO’et. 
Det så netop ud, som jagerpiloterne havde 
beskrevet det, et blødt, blåt lys noget større 
end en stjerne og dog meget mindre end 
Månen. Der var rødlig udstødning fra ob¬ 
jektet; det efterlod imidlertid intet (lys)spor. 
Det kunne flyve fuldstændigt lodret i en 
voldsom fart, der ikke kunne måles af radar¬ 
enhederne. 

Næsten det samme hændte mindst 6 gan- 

ge i de følgende 2 uger. I løbet af denne tid 
blev lyset set af mange fra personellet, og 
der blev gjort adskillige, helt forgæves forsøg 
på at indhente genstanden. 

På grund af den lange tid mellem denne 
observation og denne rapports dato, kan jeg 
ikke nøjagtigt huske dato, tidspunkter osv. 
Imidlertid blev objektets nøjagtige position, 
fart, højde og alle detaljer journalført efter 
krav fra USAFs Air Defense Command, og 
en UFO-rapport blev lavet både af jord¬ 
personellet og af jagerpiloterne. Nogle af dis¬ 
se rapporter er skrevet med denne rapportørs 
skrift. På grund af denne informations for¬ 
trolige natur ønsker forfatteren at forblive 
anonym/ 6 

I løbet af en travl foredragsturne denne 
måned i Portland, Oregon, hvor jeg talte på 
8 collegier på 5 dage, mødte jeg tilfældigt 
tre forskellige mænd, som alle havde obser¬ 
veret UFO’er, mens de gjorde tjeneste som 
radaroperatører i USAF for Air Defense 
Command. Hr. Y. havde en vældig impone¬ 
rende baggrund i at betjene radar og fortolke 
de data, de frembringer. Han trak sig tilbage 
for nogle år siden efter mere end 30 års tjene¬ 
ste. Han havde været en af de første opera¬ 
tører på vestkysten, havde gjort tjeneste over 
hele verden og havde undervist mange men¬ 
nesker fra både Air Force og luftfartsselska¬ 
ber i at betjene mange forskellige typer af 
radaranlæg. Han regnede ud for mig, at han 
havde observeret radarskærme i en „hel men¬ 
neskealder 66 - ca. 60.000 timer! 

MONTANA, USA 

Mens han gjorde tjeneste ved et anlæg i 
Great Fails, Montana, havde hans apparat 
og de andre 4, med hvilke det var tæt for¬ 
bundet (i den samme del af landet), alle 
observeret et UFO, der bevægede sig med 
godt 6.000 km i timen i vandret flugt i 1951. 
(Vi havde den gang absolut ikke noget fly, 
der kunne bevæge sig så hurtigt). Fordi han 
var den eneste af de mange operatører i de 
5 grupper, der havde Top Secret sikkerheds¬ 
tilladelse, var det hans ansvar at forberede 
„gruppetilretningerne 66 fra billeder taget af 
radar ved hvert anlæg og indsende de for¬ 
trolige data til Air Defense Command - ikke 


til Projekt Blue Book. Han havde af en 
oberst fra Air Defense Command (og fra en 
civilperson!) modtaget en speciel instruktion 
i at udfylde UFO-rapportformularen. Der 
blev aldrig sendt oplysninger tilbage til ham, 
men ved en given lejlighed fik han tak og 
blev komplimenteret for sine rapporter. 
UFO-observationer var temmeligt alminde¬ 
lige i dette område og indbefattede et andet 
tilfælde, som fik håret til at rejse sig på mit 
hovede! 

CANADA - USA 

Af de canadiske radaranlæg i Calgary var 
hr. Y’s mandskab blevet oplyst om, at tre 
UFO’er fløj sydpå mod USA, men de fløj 
ikke så hurtigt. Radaren opfangede UFO- 
erne og en USAF jetnærjager blev sendt på 
vingerne fra en base i det østlige Washington. 
Radio- og radarkontakt blev opretholdt med 
maskinens pilot, mens han blev dirigeret hen 
mod UFO’erne, som også blev observeret på 
radar. I knap 4.900 meters højde meldte pi¬ 
loten over radioen, at han så 2 af UFO-erne. 
Kort efter forsvandt han og hans maskine. 
Vraget blev aldrig fundet, skønt et rekognos¬ 
cerings- og redningsfly omgående blev sendt 
afsted, og radarfolkene nøjagtigt vidste, hvor 
flyet havde været og hvor det havde været 
på vej hen, da det forsvandt. Jeg havde læst 
om andre lignende rapporter, men at høre 
om det fra én, der selv havde været der, gør 
et meget større indtryk. Hr. Y. vil senere gi¬ 
ve os mere detaljerede oplysninger om disse 
og andre observationer. 

WASHINGTON, USA 

En hr. X. beskrev en natlig radar-visuel 
observation, der fandt sted for nogle få år 
siden i Washington-området. Et Air Defen¬ 
se Command radarhold opfangede et UFO, 
der var på vej mod dem, og som ikke fløj så 
højt. En medarbejder, der så i en kikkert, 
observerede, at UFO’et skiftede farve fra 
rødt til blåt og tilbage igen med intervaller 
på 15 sekunder. I disse intervaller brød ob¬ 
jektet også radar„låsen 66 , skønt det forblev 
synligt på de konventionelle radar-anlæg. Be¬ 
tydningen af låsens brydning er den, at intet 
missil kan sendes mod UFO’et så længe ra- 

dar’et ikke kan holdes fastlåst på UFO’et! 
Det syntes også at tyde på en forfinet tekno¬ 
logi, som muliggør en modtagelse og analyse 
af radarsignalerne - og som f. eks. kan ændre 
de elektromagnetiske egenskaber ved plasma¬ 
området, og således ændre radarbølgen, der 
reflekteres fra plasma’et. De to radaranlæg 
fungerede på forskellige frekvenser, og der 
var bestemt et glødende felt, som omgav 
UFO’et. Igen blev rapporterne sendt til Air 
Defense Command. 

Nordvest-USA 

En tredje tidligere radaroperatør fra den 
nordvestlige del af landet fortalte mig om en 
F-106 overlyds jagermaskine, der blev sendt 
på vingerne for at forfølge et UFO, der var 
blevet observeret på radar, og det bevægede 
sig med høj fart i ca. 4.500 meters højde. 
F-106 maskinen optog forfølgelsen fra denne 
højde lige ned til jorden, mens UFO’et be¬ 
vægede sig med utrolig fart gennem kløfter 
og dale i det forrevne, bjergrige område. Til 
sidst ramte jageren med næsen lige ind i en 
klippe, hvilket UFO’et undgik ved at flyve 
lodret op. Op vil sige ikke kun forbi de for- 
rædderiske klipper, men mere end 30 km 
opad, til det kom ud af denne radars række¬ 
vidde. Øjensynligt blev maskinen ført væk af 


den rivende flod. Igen blev der afsendt 
strengt fortrolige rapporter til Air Defense 
Command, og selvfølgelig blev der ikke ud¬ 
sendt nogen pressemeddelelse med forkla¬ 
ring på maskinens styrt eller forsvinden. 

Det er værd at lægge mærke til, at jager¬ 
maskiner normalt er udstyret med automa¬ 
tiske kameraer, der let betjenes af piloten, 
når han forfølger noget, hvadenten det er et 
UFO, et slæbemål eller en anden maskine, 
der bliver benyttet under træningsøvelser. 

Hr. Y. fortalte mig, at efter hændelsen med 
den forsvundne maskine, blev nærjagere be¬ 
ordret til at holde sig mindst 16 km væk fra 
UFO’er, men de skulle tage automat-kamera- 
fotografier. Man kan spekulere over, hvad 
der egentlig skete med disse film. Også hvis 
UFO’er ikke frembyder nogen trussel mod 
USA’s sikkerhed, hvilket højlydt og vedva¬ 
rende fastholdes af Air Force, hvorfor blev 
så alle disse data hemmeligholdt? Man ville 
givetvis anse tabet af en flyvemaskine, der 
jager UFO’er, for skadelig for landets sikker¬ 
hed, hvis maskinens formål er at beskytte 
landet, ikke sandt? Man kunne også forvente, 
at familierne til de savnede piloter nok ville 
anse deres sikkerhed for truet ved tabet af 
deres mænd. 

UFO REVIEW. Okt. 1971 . /B.S. 


U FOnaut - rapport 


FRA DUNCAN, BRITISH COLUMBIA, 

CANADA 

af Brian C. Cannon 

Fra Cowichan dalen er der kommet et 
halvt dusin rapporter indenfor de sidste seks 
uger. Den mest bemærkelsesværdige er fra 
søndag. 

Mrs. Doreen Kendall fra Nanaimo rappor¬ 
terede, at hun så et lysende, rundt objekt, 


omkring 15 m i diameter, som svævede kun 
10 m fra hende i Cowichan District Hospital, 
hvor hun arbejder som sygeplejerske. 

Mrs. Kendall, en kvinde i 50’erne, som de 
sidste ni år har rejst til Duncan for at ar¬ 
bejde, sagde, at der var to væsener af skik¬ 
kelse som mænd i en klart oplyst kuppel på 

fortsættes side 208 

VIDENSKAB 


Efterprøvning af relativitetsteorien 


NASA har startet udviklingen af et rum¬ 
fartseksperiment, som skal eftervise ækviva¬ 
lensprincippet; en hjørnesten i Albert Ein- 
steins generelle Relativitetsteori. 

Projektet kaldes „Gravitational Redshift 
Space Probe Experiment“ (Tyngde-rødfor¬ 
skydnings rumsonde eksperiment). Forsøget 
bliver projekteret af NASA Marshall Space 
Flight Center for NASA’s rum-videnskabs af¬ 
deling. De indledende forsøg med brint MA¬ 
SER eksperimentet udføres på kontraktbasis 
af Smithsonian Institutions astrofysiske ob¬ 
servatorium. Selve kontrakten om udvikling 
af eksperimentet forventes at være under¬ 
skrevet senere på året, mens opskydningen 
foretages med en Scout-D raket fra Wallops 
Island, Virginia, sent i 1974. 

Ækvivalensprincippet udtaler, at man i et 
lille område af rummet ikke kan skelne mel¬ 
lem en tyngdekraft og en almindelig meka¬ 
nisk acceleration i modsat retning. En kon¬ 
sekvens af dette princip er, at to ens ure an¬ 
bragt på steder med forskellig tyngde, tilsyne¬ 
ladende vil vise forskelligt. Det skal bemær¬ 
kes, at tiderne i sig selv ikke forandres, - sna¬ 
rere er det tidens og rummets geometri, som 
forvrænges af tyngden. Denne tilsyneladende 
effekt kaldes tyngde-rødforskydning, fordi en 
lysstråle, som undslipper Solens eller et an¬ 
det tungt legemes tyngdefelt vil ændre fre¬ 
kvens henimod den røde ende af spektret, 
når den (lysstrålen) kommer ind i et svagere 
tyngdefelt. 


I eksperimentet vil et ur blive sendt ud i 
en 3J/2 times elliptisk bane over Atlanten. 
Under hele turen vil uret være i et svagere 
tyngdefelt end et lignende ur, som opstilles 
i en station på Bermuda. Derfor vil den fre¬ 
kvens, som uret i rumsonden har, og som kan 
observeres ved telemetri, hele tiden være stør¬ 
re end urets på jorden. Den observerede ef¬ 
fekt vil derfor faktisk blive en „blåforskyd- 
ning“. Mens raketten stiger op gennem det 
stadig svagere tyngdefelt til dens maximums- 
højde på 18.000 km vil uret endda synes at 
gå stadig hurtigere. Omvendt vil uret på 
nedturen synes at gå stadig langsommere. 
Under hele turen vil forskellen mellem de 
to ure blive målt og sammenlignet med den 
forskel, som Einsteins teori forudsiger. 

Det bliver som nævnt Smithsonian Institu¬ 
tions astrofysiske observatorium, som skal ud¬ 
vikle MASER urene til eksperimentet. Disse 
ure er de mest stabile, som findes, i hvert fald 
inden for det tidsrum på nogle få timer, som 
eksperimentet kommer til at løbe over. De 
er stabile i et forhold på ca. én til en (ame¬ 
rikansk) kvadrillion (1:10 14 ), og de vil give 
en målenøjagtighed på en totusindedel pro¬ 
cent af den forudberegnede effekt. 

Når selve design-studierne er afsluttet om¬ 
kring 30. juni 1972, begynder Marshall Cen¬ 
teret at opbygge støttesystemerne i raketten 
(batterier, antenner, varme- og trykbeskyttel¬ 
se og omformere). Samtidig bygger Smith¬ 
sonian gruppen selve MASER uret og dets 

kontrol- og sendeudstyr, samt det andet ur 
til jordstationen. Marshall SFC bliver an¬ 
svarlig for samordning og afprøvning af he¬ 
le systemet. MSFC blev involveret i rødfor¬ 
skydningseksperimentet i 1967 på basis af ar¬ 
bejder udført af Varian, MIT og Harvard. 
De originale planer sigtede på at sende et 
ur op i et synkront ækvatorialt kredsløb, men 
vægten af hjælpesystemerne til brint-urene 
var på daværende tidspunkt for stor til, at 
forsøget ville have været økonomisk gennem¬ 
førligt. Udviklingen af uret blev dog videre¬ 
ført af Smithsonian Observatoriet og NASA, 
og i 1971 var planerne for hele eksperimentet 
klar. 

De ledende forskere fra S.O. er dr. Robert 
F. C. Vessot og dr. Martin W. Levine. John 
Stone fra MSFC leder selve eksperimentet, 
Richard F. Jendrock fra SO leder forsøgs¬ 
programmet og indsatsen fra de mange MS- 
FC-laboratorier koordineres af Fritz Weber. 
Dr. Rudolf Decher fra NASAs rumviden¬ 
skabs laboratorium støtter programmet vi¬ 
denskabeligt. 

NASA News no. 72-105 , 18. maj 72. 

IOJK 


Den Generelle Relativitetsteori udtaler sig 
om forholdene mellem fysiske systemer, som 
er accelererede i forhold til hinanden, i mod¬ 
sætning til den Specielle Rel.teori, som kun 
behandler systemer, som bevæger sig med 
jævn hastighed i forh. til hinanden (Inertial- 
systemer). 

Rødforskydningen er den effekt for lyset, 
som svarer til f. eks. ændringen i tonehøjden 
for lyden, når et udrykningsfartøj passerer 
en observatør. Denne effekt kaldes også 
Dopplereffekten. 

Scout-D er en amerikansk mellemdistance 
artilleriraket. 

MASER står for Microwave Amplification 
by Stimulated Emmission of Radiation, dvs. 
et apparat som udsender forstærkede mikro¬ 
bølger, når det påvirkes af radiosignaler - el¬ 
ler mikrobølger. Ikke at forveksle med LA¬ 
SER, som giver nogenlunde samme effekt, 
blot med lys. 

Synkront Kredsløb. Kredsbane, hvor højde 
og hastighed er afpasset således, at satellitten 
befinder sig over samme geografiske punkt 
altid. OJK. 


Atomure med på flyvetur 


Cesium standard atomure - som blev fløjet 
Jorden rundt ombord i passagerfly, først i 
østgående og derefter i vestgående retning - 
har givet ny bekræftelse på Einstein’s relativi¬ 
tetsteori. 

Eksperimentet blev ledet af US NAVAL 
Observatory’s Time Service Div., og der blev 
brugt cesium standard ure, som blev stillet 
til rådighed af firmaet Hewlett-Packard. Eks¬ 
perimentet blev udført ombord på normale 
TWA og PAA rutefly, med American Air¬ 
lines som supplement for at dække de inden¬ 


rigske strækninger, som TWA og PAA var 
afskåret fra. 

Den østgående rejse begyndte i Washing¬ 
ton den 4. oktober 1971 ombord på PAA 
Boeing 747 og de 4 cesiumure, som blev 
brugt under eksperimentet, vendte 65,4 ti¬ 
mer senere tilbage efter en sammenlagt flyve¬ 
tur på 41,2 timer. Den vestgående rejse be¬ 
gyndte den 13. oktober 1971 ombord på 
TWA Boeing 707 og sluttede 80,3 timer 
senere efter en flyvetid på 48,6 timer. 

Tids-paradokset ifølge Einstein’s teori har 

fremkaldt heftige videnskabelige diskussioner 
om, hvorvidt et nøjagtigt ur, stationært pla¬ 
ceret på Jorden, ville måle tiden anderledes 
end et lige så nøjagtigt ur, der bevægede sig 
Jorden rundt i fly med jetfart. Teorien viste, 
at et ur i bevægelse i østlig retning ville tabe 
i forhold til det stationære ur og vinde, når 
det blev bevæget i vestlig retning. 

Før man fik udviklet uhyre nøjagtige atom¬ 
ure i rimelig størrelse, var det ikke muligt at 
få verificeret teorien gennem forsøg; for den 
teoretiske forskel mellem uret i bevægelse og 
det stationære ur beløb sig til kun nogle få 
milliardedele af et sekund (nanosekunder). 
For den hastighed og specifikke flyvebane, 
der blev fløjet i østlig retning, forudsagde 
teorien et tidstab på 40 nanosekunder d= 23 
nanosekunder. 

Gennemsnittet for de 4 cesiumure var 59 
nanosekunder d= 10 nanosekunder, standard 
afvigelse. 

Meget større korrelation blev tilvejebragt 
i det vestgående eksperiment, hvor teorien 
forudsagde en „vinding“ i tid på 275 nano¬ 


sekunder ±21 nanosekunder, og de 4 „fly- 
vende“ ure viste et gennemsnit på 273 nano¬ 
sekunder ± 7 nanosekunder. 

Resultatet af eksperimentet blev først for¬ 
nylig afsløret af Richard E. Keating fra Na¬ 
val Observatory’s Time Service Div., og J. 
C. Hafele, tidligere ved Washington Univer¬ 
sitetet, nu i forskningsafdelingen på Cater¬ 
pillar Tractor Co. 

Keating og Hafele konkluderer, at „der 
ikke synes at være meget grundlag for yder¬ 
ligere diskussion med hensyn til, om ure vil 
vise samme tid efter en rundrejse; for vi har 
konstateret, at det gør de ikke.“ 

Imidlertid kunne de og andre videnskabs- 
mænd tænke sig at gentage eksperimentet 
ved Mach 3-hastighed (3 gange lydens). Her¬ 
til ville de benytte Lockhead SR-71 fly fra 
det amerikanske flyvevåben. Ved Mach 3 
skulle den østgående retning resultere i en 
tidsvinding i stedet for et tab, med en til¬ 
svarende modsat virkning ved den vestlige 
flyveretning, således at urene her tabte. 

TO-ej/ 


Tegn på regn - 
på Mars! 


Ved den 24. Internationale Geologiske 
Kongres, der fandt sted i Montreal i Cana¬ 
da fornylig, meddelte dr. Harold Masursky 
fra U.S. Geological Survey, at man nu havde 
hentet endnu flere oplysninger ned fra Mars. 

Mariner 9’s TV billeder har tidligere vist 
tegn på, at der en gang før i tiden har været 
vand i flydende form på planeten. Nu har 
sonden også sendt billeder, der på tilsvarende 
måde viser tegn på regn. 

De store, bugtede kanaler, der kom til syne 
på Mariner 9-billederne, kort efter, at støv¬ 
stormen havde lagt sig, tydede ikke på regn, 
men snarere på smeltevand, der havde været 
bundet i permafrost. 


Regn ville vise sig som kanaler, i et tæt 
net spredt ud over et helt område, fortalte 
dr. Masursky. Man havde nu gennem en 
speciel proces fået detaljer i nogle billeder 
af et gammelt krater-område til at træde 
tydeligere frem; og disse „forbedrede 4 ' bille¬ 
der viste netop et sådant mønster! 

Der kan kun have eksisteret vand eller 
regn på Mars i episodisk form - med om¬ 
kring 100 millioner års mellemrum, sagde 
han. Her på Jorden har istiderne episodisk 
form, og Mars synes at vise et tilsvarende 
mønster. Man forstår den marsiske istids¬ 
cyklus lige så lidt som den jordiske, og hvis 
man kunne få svar på nogle af sine spørgs- 

mål om Mars’ istids-cyklus, ville man samti¬ 
dig få noget at vide om Jordens. 

Det atmosfæriske tryk er nogle steder på 
Mars nede på 10-12 millibar og altså nor¬ 
malt for lavt til, at vand kan eksistere der i 
flydende form. Dog kan det tænkes, at hvis 
al (vand- eller kultveilte-) isen på Mars’ po¬ 
ler - og alt, hvad der måtte findes som per¬ 
mafrost andre steder på planeten - smeltede, 
så ville det atmosfæriske tryk stige tilstræk¬ 
keligt til, at der periodisk kunne forekomme 
vand i flydende form. 

Hele planeten Mars er efterhånden blevet 
gennemfotograferet, og på nogle af de nyeste 
TV-billeder har man nu også opdaget lavt¬ 
hængende skyer i vulkanske kratersænknin¬ 
ger. Oplysninger, indhentet ved infrarød ra- 
diometri, tyder på, at disse skyer består af 
vanddamp, ikke kultveilte! „Nu skændes vi 
som rasende," sagde dr. Masursky. „Er disse 


skyer en følge af kredsende opdrift eller er 
det udledning af dampe fra vulkaner?" 

Geologerne var interesserede i at få oplys¬ 
ninger om den enorme vulkan, Nix Olym- 
pica, med dens enestående stejle skråning for 
foden af et bjerg, der måler 500 km i dia¬ 
meter. Dr. Masursky fortalte, at skråningen 
formentlig er dannet ved storme og erosion; 
men geologerne ville gerne - hvis dette var 
tilfældet - vide, hvorfor andre vulkaner af 
denne type på Mars ikke har tilsvarende 
skråninger. 

„Det er helt klart, at det vil rumme vide 
perspektiver, dersom dette er en klint, som 
er formet af bølger," sagde han. „Hvis der 
havde været et hav på Mars, så ville det ha¬ 
ve ligget lige præcis her. Men den foretrukne 
hypotese for øjeblikket er erosion." 

TO ultimo aug. 72, ej/IOKj. 


RAM, et anvendeligt radar-absorberende 
stof 


Det amerikanske flyvevåben har netop af¬ 
sluttet en række forsøg med et nyt radar-ab¬ 
sorberende materiale (forkortet: RAM). Det 
har vist sig, at RAM også kan bruges i bæ¬ 
rende konstruktioner. Når RAM anvendes i 
fly og raketter, kan disse kun inden for en 
begrænset afstand registreres på radar. 

Plader af det lette, varmebestandige ma¬ 
teriale er i mere end 1.000 timer blevet ud¬ 
sat for temperaturer på op til ca. 320 grader 
C, uden at de har mistet noget af deres evne 
til at absorbere radar. RAM bliver under 
kontrakt med det amerikanske flyvevåben 
fremstillet af North American Rockwell’s af¬ 
deling i Tulsa. 

En prototype af en motor-indsugnings¬ 
skærm har været igennem mere end 200 ti¬ 
mers forsøgsflyvning, uden at der har været 
funktionsvanskeligheder med den. Udover 
RAM-egenskaberne vejer skærmen mindre 


end almindeligt aluminium og kan massepro¬ 
duceres til konkurrencedygtig pris. 

Forud for disse resultater er gået 3 års 
forsøgsarbejde, finansieret af det amerikan¬ 
ske flyvevåbens Materials Laboratory og 
Avionics Laboratory. Flyvevåbnet afslører ik¬ 
ke, hvor stor en procentdel af den radar-ener¬ 
gi, som rammer RAM, der bliver absorberet. 
Besynderligt nok vil de heller ikke ud med, 
i hvor stort et frekvensområde, stoffet er virk¬ 
somt. Disse stoffer er normalt kun virksom¬ 
me (altså absorberende) over en begrænset 
del af spektret. 

TO ultimo aug. 72, ej/IOKj. 
KOMMENTAR: 

Kan man tænke sig, at nogle UFO’er kan 
være udstyret med et lignende materiale og 
derfor ikke registreres på vore radarskærme? 

Medlemsorientering 

Under denne overskrift bringes i hvert 
nummer en kort omtale af aktuelt stof, 
der har til formål at oplyse SUFOI’s 
medlemmer om organisationens utrætte¬ 
lige arbejde. 


Forretningsudvalget (FV): 

FV har siden sidst holdt tre møder. Af de 
emner, som blev drøftet, har nedenstående 
nok også interesse for medlemmerne: 

Erich von Daniken: 

Mandag/tirsdag den 11. og 12. september 
fik Danmark besøg af den kendte schweiziske 
forfatter og fortidsforsker Erich von Daniken. 
I samarbejde med Strubes Forlag og Psykisk 
Selskab arrangerede SUFOI to interessante 
aftener, én i København og én i Fredericia. 
Daniken viste her sine lysbilleder og holdt 
foredrag. Fremmødet ved disse arrangemen¬ 
ter var meget stort, og vi takker herfor. I Kø¬ 
benhavn afholdtes tillige en pressekonference 
med Daniken mandag eftermiddag. - FV 
havde i lang tid arbejdet på at besøget skulle 
klappe. Erfaringerne var så gode, at det sik¬ 
kert ikke bliver sidste gang, at vi gennemfører 
arrangementer af denne størrelse. 

Repræsentantskabet (Rep.): 

SUFOFs Repræsentantskab (se side 2) 
holdt i week-enden den 16/17 september sit 
halvårlige møde. Et udførligt referat fra mø¬ 
det er endnu ikke færdigt; det bringes i næ¬ 
ste nummer. Som det fremgår af SUFOFs 
opbygning på side 2, udgør Rep. SUFOFs 
egentlige ledelse. 

Vandreudstillingen: 

Den længe ventede udstilling er endelig 
færdig. Flere biblioteker har allerede hørt 
om den og vist interesse for at huse den i et 
par uger hver. Vi får derfor intet problem 


med at finde udstillingssteder. - Den består 
af 10 plancher, som i tekst, illustrationer og 
fotos viser UFO-problemet, sådan som SU¬ 
FOI ser på problemet i dag. Det har ved re¬ 
digeringen heraf vist sig nødvendigt at skære 
kraftigt ned på antallet af emner, for at ud¬ 
stillingen ikke skulle virke for uoverkomme¬ 
lig for tilskuerne. Følgelig er enkelte emne¬ 
grupper ikke medtaget, herunder de meget 
diskuterede „kontaktberetninger“. Udstillin¬ 
gernes publikum får udleveret et kort pro¬ 
gram til hjælp for forståelsen af plancherne. 
Interesserede kan også få boglister med for¬ 
slag til uddybende litteratur. 

Annoncer i UFO-NYT: 

Dette punkt har før været berørt i Med¬ 
lemsorientering, men FV har bedt mig føje 
et par ting til. Principielt er sagen den, at 
enhver mod betaling kan annoncere i UFO¬ 
NYT efter henvendelse til redaktør Iver O. 
Kjems (side 2). FV vil dog understrege, at 
bragte annoncer blot skal opfattes som det 
er, og ikke som et udtryk for SUFOFs ind¬ 
stilling eller sympati. Hermed skal ikke være 
sagt ét ondt ord om fremtidige annoncører, 
blot den kendsgerning, at også annoncer 
uden nogen tilknytning til seriøs UFO-forsk- 
ning vil blive medtaget! 

Nyt oplag af „UFOs i Focus": 

Det har vist sig nødvendigt at trykke et 
nyt oplag af vores bogsucces „UFOs i Fokus“. 
Dette nye oplag er dog begrænset, så vi op¬ 
fordrer læsere, som måtte være interesseret i 
bogen, til at bestille den hurtigt. Den er ved 
at være så godt som udsolgt i boghandlen, 
hvor prisen i øvrigt er 46,50 kr. Særprisen 
for UFO-NYT’s læsere er 34,50 kr. Benyt 
Dem af dette overordentlig fordelagtige til¬ 
bud! Indsend beløbet til: 

SUFOI , postgiro 11 77 25. 

Pjecer - Foredrag: 

Her gentages kort to ting, som vi nævnte 
sidst: 

Vore nye pjecer kan rekvireres gratis hos 
Ekspeditionen (ny adresse!). Giv en pjece 
til dem, som De snakker UFO’er med. Vi vil 

være glade, om De på denne måde vil hjælpe 
os med at få flere til at læse UFO-NYT. 

Ved at henvende Dem til SUFOI’s Fore¬ 
dragsafdeling (side 2) kan De få alle de op¬ 
lysninger om hvor og hvordan vi holder fore¬ 
drag. Vore foredragsholdere kommer gerne 
ud til Deres forening, klub eller studiekreds 
for at fortælle om emnet. Vi medbringer lys¬ 
billeder og kan garantere Dem en spændende 
og interessant aften. Foredragenes længde er 
normalt lJ/i-2 timer. Vedrørende honorar, 
så aftales det i de enkelte tilfælde. 

Ekspeditionen får NY ADRESSE: 

SUFOFs Ekspedition holder flyttedag. Når 
De modtager dette blad er adressen ændret 
til: 

SUFOFs EKSPEDITION 
v/ E. B. Johansen, 

Bækgården 16, 3. sal, 

2620 Albertslund, 
tlf. (01) 64 16 OL 

UFO-diskussionsaftener, grupper, m.m.: 

Der findes slet ikke så få UFO-grupper 
rundt om i landet. Mange af dem arrangerer 
hyggelige aftener, hvor man hver 14. dag 
mødes for at diskutere den fælles interesse: 
UFO’er. 

Der er sikkert også mange grupper, som 
gerne vil have flere deltagere. Samtidig skal 
der nok også findes en del, som kunne tænke 
sig at være med et par aftener til disse mø¬ 
der. SUFOI kender flere af disse grupper og 
hvis de ønsker, at vi skal omtale dem kort i 
UFO-NYT, så send os et par ord om jer 
selv. Vil De på den anden side være med et 
sted, så skriv også. Vi vil gerne - efter evne - 
hjælpe disse grupper, hvis arbejde vi finder 
meget værdifuldt. Denne lille „reklameser- 
vice“ er naturligvis gratis. 

Vi lægger ud med kort at fortælle om en 
gruppe ved Virum nær København. Det er: 

VIRUM UFO-KREDS 

v/ Inge Larsen, 

Virum Stationsvej 141 A, 

2830 Virum, tlf. (01) 85 33 94. 


UFO-kredsen er 3 år gammel. Den består 
i dag af ca. 15 aktive deltagere, og vi skulle 
hilse og sige, at der altid er plads til en til. 
Alderen ligger for tiden mellem 20 og 30 år 
med enkelte undtagelser, men det skulle en¬ 
delig ikke afholde nogen fra at deltage. Alle 
emner af fælles interesse tages op, dog lægges 
der hovedvægt på UFO’er og forsøget på at 
trænge ind bag emnet. 


ET ARSABONNEMENT PA UFO-NYT 
koster kun kr. 35,- 

- og som abonnent kan De købe kom¬ 
mende UFO-bøger til særpris! 


Brevkursus 
i astrologi... 

■K 

Henvendelse: 

Elly Dueholm, 

Peter Bangsvej 33, 2000 Kbh. F. 

Møde med von Dåniken 


Som omtalt andetsteds lykkedes det os at 
få den kendte fortidsforsker Erich von Då¬ 
niken til Danmark. Foredraget, som blev ar¬ 
rangeret i samarbejde med Strubes Forlag 
og Psykisk Selskab, var i virkeligheden blevet 
til på foranledning af herr John Dahl, der 
på en ferierejse fik den gode idé at besøge 
von Dåniken. Tilfældigvis var von Dåniken 
hjemme på et ophold mellem sine mange 
rejser - og det gav resultat. 

Foredraget kom op med meget kort var¬ 
sel og viste sig umuligt at udsætte til et mere 
passende tidspunkt. Von Dåniken er uhyre 
optaget og allerede dagen efter Fredericia- 
foredraget skulle han holde foredrag i 
Schweiz. Det viste sig vanskeligt at få en til¬ 
fredsstillende sal både i København og i År¬ 
hus, der netop fejrede den årlige festuge. 
Derfor blev det jyske foredrag holdt i Frede¬ 
ricia, medens vi i København måtte ud til 
Danmarks Tekniske Højskole i Lundtofte. 

Vi havde den store glæde, at der var så 
overvældende tilstrømning i Lundtofte, at 
foredraget først kunne påbegyndes 15 minut¬ 
ter forsinket, hvilket tilhørerne tog pænt. 
Mange var også ankommet sent, idet stedet 
var ret svært at finde. Ufatteligt, at D.T.H. 
ikke har en bedre skiltning end tilfældet er. 
Intetsteds i Lundtofte så vi vejskilte el. 1. 
som viste, at her ligger en kæmpemæssig 
forsknings- og læreanstalt. 

Imidlertid var det ikke det eneste irrite¬ 
rende ved D.T.H. Det ene af de to forstær¬ 
keranlæg, som D.T.H. efter aftale stillede til 
vor rådighed, brød sammen, hvilket forår¬ 
sagede, at vor tolk, Ensio Siej, måtte stå nær 
talerstolen og derved ikke kunne få lys på 
det støttemanuskript, von Dåniken havde ud¬ 
leveret til ham. Da lysbillederne skulle vises, 
varede det en rum tid før lyset i salen blev 
slukket - af den simple årsag, at D.T.H.s 


teknikere kun kunne slukke lyset fra varme¬ 
centralen og ikke ved en kontakt i selve sa¬ 
len. 

Tolkningen gik i øvrigt ikke så godt som 
planlagt. Von Dåniken havde kun haft tid 
til en meget kort samtale med Siej, ligesom 
Siej ikke havde haft mulighed for at se og 
diskutere hans lysbilleder. Da von Dåniken 
ikke er vant til tolk, begik han den fejl at 
lave afsnittene så lange, at Siej havde svært 
ved at huske indholdet, hvilket selvsagt vakte 
en forståelig irritation hist og her. Det skal 
nævnes, at tolkningen i Fredericia blev æn¬ 
dret i forhold til Lundtofte, og at det hele 
gik glat der. 

Von Dånikens foredrag var bygget op over 
hans tidligere undersøgelser samt over de nye, 
store og helt fantastiske hulefund i Equador. 
Disse fund er beskrevet og illustreret i hans 
nys udkomne bog. Måden von Dåniken fandt 
frem til Equador-hulerne på bør fortælles, 
idet den beretter meget om mennesket Då¬ 
niken. 

Fra Equador havde von Dåniken fået til¬ 
sendt avisudklip, der fortalte om en presse¬ 
konference afholdt af forskeren Juan Mo- 
ricz, der havde opdaget et udstrakt net af 
huler og kunstigt skabte gange i Equadors og 
Perus undergrund. I dette hulesystem var 
der fundet uhyre skatte bl. a. i form af guld- 
og sølvplader med indprægede figurer og 
skrifttegn. 

Fundet blev ikke omtalt af pressen andre 
steder i verden, hvorfor von Dåniken pr. 
brev og telegram forsøgte at kontakte aviser¬ 
ne, hvorfra udklippene stammede. Da han 
ikke fik svar på disse henvendelser, tog han 
resolut det første fly til Equador for selv at 
undersøge sagen på stedet! 

Efter foredraget viste von Daniken efter 
en kort introduktion nogle lysbilleder, som 
den danske amatørforsker Frede Melhede¬ 
gård havde bragt med. I Lundtofte kommen¬ 
terede Siej billederne ganske kort og i Frede¬ 
ricia kommenterede Melhedegård dem selv 
lige så kort. Det vakte, såvidt det kunne be¬ 
dømmes på publikums reaktioner, mere mo¬ 
ro end interesse, idet Melhedegård ikke for¬ 
søgte at give en fyldestgørende forklaring, og 
tilhørernes fantasi rakte åbenbart ikke til. 
Fejlen ved Melhedegårds arbejde er efter 
min mening, at oplysningerne er alt for lidt 
underbygget. Sammenlign med Daniken, 
hvor der er masser af referencer. Ydermere 
har Daniken haft den fordel, at han rent 
økonomisk har været i stand til at rejse ver¬ 
den rundt og se på tingene med sine egne 
øjne. Imidlertid må man nok fastslå, at skal 
Melhedegård gøre sig håb om at opnå aner¬ 
kendelse i Danmark og internationalt, må 
han gå igang med at føre bedre beviser for 
sine ideer. 

Efter foredraget i Fredericia signerede von 
Daniken bøger, og der var så stor interesse 
for at få et signeret eksemplar af hans nyeste 
bog, at boghandler Strubes medbragte bøger 
ikke slog til. 

Pressen omtalte von Dånikens besøg tem¬ 
melig kort. Eet af de bedste interviews stod 
i BT fra den 12. september. Danmarks Ra¬ 
dio, repræsenteret ved Chr. Flagsted, optog 
et interview til Dags Dato. Mærkeligt at 
pressen ikke var mere aktiv, da von Dånikens 
bøger har vakt meget stor interesse, ikke blot 
i Danmark, men over hele verden. Hans bø¬ 
ger er indtil nu solgt i 5,4 miil. eksemplarer! 

SUFOI havde den glæde ikke at få un¬ 
derskud på arrangementet. Budgettet var med 
vilje lagt så stramt, at der skulle være mindst 
90 pct. belægning, på trods af, at der ikke 
var penge til annoncering i dagspressen. Al¬ 
ligevel blev der helt udsolgt. Hvad publi¬ 
kumsinteresse angår blev begge foredrag en 
success, hvilket indirekte har opfordret os til 
at lave lignende arrangementer i fremtiden. 

ej 


DANIKEN-FILMEN - 
HVORNÅR VISES DEN 
HVOR? 

Erich von Dåniken-filmen „Fortids Gåder 
- Fremtids Virkelighed" vises i løbet af efter¬ 
året og vinteren i nedennævnte biografer. 

De anførte datoer er kun vejledende. 


SKIVE (Kosmorama) . 29.9. - 1.10. 

NÆSTVED (Bio) . 2.10.- 5.10. 

ÅBENRÅ (Kino) . 9.10.-10.10. 


HELSINGØR (Kosmorama) . 23.10.-26.10. 

HOLBÆK (Grand) . 27.10.-29.10. 

SØLLESTED (Bio) . 30.10.- 1.11. 

VORDINGBORG (Bio) . 3.11.- 5.11. 

VARDE (Kino) . 10.11.-12.11. 

SLAGELSE (Scala) . 4.12.- 7.12. 


RØNNE (Rådhusteatret) ... 12.1.-14.1.-73 
HILLERØD (Slotsbio) . 5.2.- 8.2. - 73 


OH. 


EMBLEMER 
på broche 
ER UDSOLGT! 

- mens der endnu er et mindre antal 
med stiknål. 

Pris pr. stk. incl. forsendelse: kr. 15,- 
Bestil hellere i dag - hos: 

SUFOTs REGNSKABSKONTOR 
Oxford Allé 3 A, 

2300 København S. 

GIRO NR. 117725 

BOGANMELDELSER 


Ny UFO-bog fra Keyhoe 

NICAP’s „grand old man“, fhv. major i 
U.S. Marine Corps, Donald E. Keyhoe, er 



Karl V. Kohlenberg: 

DE KOM FRA RUMMET 

I. Tidernes morgen. 

Strubes Forlag. 

Denne bog, der - som overskriften anty¬ 
der - er første bind i en serie, er skrevet af 
en tysk free lance skribent, der har studeret 
etnologi og etnografi ved Bonns Universitet. 


stadig på tæerne, hvad UFO-arbejde angår. 

Major Keyhoe har fornylig deltaget i op¬ 
tagelserne til et amerikansk TV-show - „Mi¬ 
ke Douglas Show“ - hvor han var med i en 
livlig diskussion om UFO’er som „guest spot“ 
i programmet, der vil blive vist over hele 
USA. 

Det var den første invitation til at deltage 
i et landsomfattende program, major Key¬ 
hoe har accepteret indenfor de sidste to år. 

Donald E. Keyhoe er for øvrigt ved at fær¬ 
diggøre sin femte bog om UFO-sagen. Bogen 
ventes at være klar til udgivelse senere på 
året. 

Tidligere er udkommet: „The Flying Sau¬ 
cers Are Real“, 1950, „Flying Saucers From 
Outer Space", 1953 (udkommet på dansk i 
1954 med titlen „Flyvende tallerkener fra 
verdensrummet"), „The Flying Saucer Con- 
spiracy", 1955, og „Flying Saucers: Top Se- 
cret“ udgivet i 1960 med major Keyhoe som 
forfatter. 

UFO-Investigator, maj 1972. /OH. 


Jeg må tilstå, at jeg, straks jeg så den, tænkte 
det, som mange andre måske også vil for¬ 
mode, når de ser titlen: „Det er nok blot en 
eller anden gavtyv, der vil sikre sig en „kas¬ 
se-succes" ved at gøre von Dåniken kunsten 
efter. Han har sikkert hentet lidt fra „Til¬ 
bage til Stjernerne", „Fortids Gåder, Frem¬ 
tids Virkelighed" og et par andre, og kogt 
det sammen til en „ny" beretning om „Gu¬ 
derne, der kom ned til Jorden"." Men jeg har 
måttet revidere denne forhåndsopfattelse. Det 
vil i hvert fald være groft uretfærdigt at på- 

stå, at Kohlenberg skulle være sluppet let til 
den succes, hans bøger fortjener. Det første 
bind indeholder en imponerende, næsten 
overvældende, mængde nye oplysninger, hen¬ 
tet fra alverdens lande. 

Min næste alvorlige indvending faldt og¬ 
så til jorden. Jeg var noget irriteret over, at 
bogen manglede noget (for en bog af denne 
art) så væsentligt som kildeangivelser. På en 
af de sidste sider er der imidlertid en over¬ 
sigt over indholdet af de tre bind, serien om¬ 
fatter; og hér står ganske tydeligt: „Trilo¬ 
giens tredie bind bringer et udførligt register 
samt en fortegnelse over de værker, hvorfra 
forfatteren har hentet sit mytologiske stof.“ 
Nu afhænger meget naturligvis af, hvilke og 
hvor lødige værker, forfatteren har benyttet; 
men det må vi altså søge at vurdere, når 
tredje bind er kommet. 

Visse steder har Kohlenberg efter min op¬ 
fattelse vovet sig lidt langt ud. Det gælder 
f. eks. ved hans tolkning af en sumerisk segl¬ 
cylinder fra omkring 2800 f. Kr. Her skriver 
han: „En genstand farer fra himlen ned 
mellem kæmpende løver, og tingesten min¬ 
der forbløffende meget om en moderne rum¬ 
kapsel !“ - Jeg er helt med på det med lø¬ 
verne - og ligheden med en rumkapsel kan 
måske også accepteres. Men at genstanden 
skulle „fare ned“, er der absolut intet holde¬ 
punkt for at antage. Der er hverken „fart- 
striber“ eller andet, der kan symbolisere be¬ 
vægelse. Men det er måske et eksempel på 
den meget omtalte „digteriske frihed“? 

Et andet sted taler Kohlenberg om plan¬ 
ter, der føler smerte, får feber osv. „Vidste 
germanerne og Algonkin-indianerne det,“ 
fortsætter han, „siden de bad et træ om for¬ 
ladelse, før de fældede det? En sådan ære¬ 
frygt for livet kan umuligt være „medfødt“ 
eller udsprunget af overtro, men må bero på 
en urtidsviden, på kundskaber, det civilise¬ 
rede menneske har mistet.“ — Jeg synes ikke, 
dette lyder overbevisende. Denne ærefrygt 
kan lige så let forklares på følgende måde: 
De kunne se, at træet voksede; altså levede 
det. Når træet levede, var det vel naturligt 
at tillægge også det sanser (og andre menne¬ 
skelige egenskaber). 


Efter disse sure indvendinger vil jeg skyn¬ 
de mig at tilføje, at det er bagateller, set i 
forhold til den overdådighed af beretninger, 
Kohlenberg har citeret. Størstedelen af hans 
tolkninger forekommer mig også at være 
mindst lige så rimelige arbejdshypoteser som 
de konventionelle. 

„De kom fra rummet“ er udstyret med 
mange spændende tegninger og fotos, der på 
fortræffelig måde supplerer og illustrerer 
Kohlenbergs tanker. 

Lad mig til slut understrege: Man må ikke 
tro, at man ved alt om dette emne, fordi 
man har læst von Dåniken. Kohlenberg har 
meget nyt at føje til — og jeg venter spændt 
på de to sidste bind! 

Iver O. K jerns 


Ingen meteorsten 

I forbindelse med omtalen af meteorer i 
UFO-NYT nr. 5, 1971, side 196-203, efter¬ 
lyste vi formodede meteorsten. Dr. V. F. 
Buchwald fra Danmarks Tekniske Højskole 
har nu undersøgt det indsendte materiale 
grundigt og har oplyst, at der desværre ikke 
var meteorsten imellem. 

Vi takker læserne for deres interesse og 
håber på, at De atter vil kontakte os, såfremt 
noget interessant dukker op. 

ej. 


UFO-EFTERFORSKNING 

Kunne De tænke Dem at være med i arbej¬ 
det i SUFOI’s efterforskningsafdeling? 

Vi mangler medarbejdere, som kan være 
behjælpelig med oversættelser fra engelsk 
til dansk. 

Nærmere oplysninger fås hos: 

Ole Henningsen, 

Duegård, Volshave, 4920 Søllested. 

fortsat fra side 197 

objektet. Hun fortalte sin oplevelse til John 
Magor fra Maple Bay, som redigerer og ud¬ 
giver Canadian UFO Report. Senere er der 
i dette blad fremkommet bekræftelser fra 
fem andre vidner på hospitalet. 

Det var kun Mrs. Kendall, som så besæt¬ 
ningsmedlemmerne. 

Hun fortalte, at hun var gået ind i over¬ 
vågningsafdelingen på anden sal for at tilse 
en ældre patient omkring kl. 5 nytårsmorgen 
(1970). Da hun mente, at den sovende pa¬ 
tient havde det for varmt, trak hun gardi¬ 
nerne fra og opdagede et objekt med en 
glødende kuppel, som hang stille i luften ud 
for børneafdelingen, en etage over hende. 
Genstanden hældede let imod hende, 15-20 
m fra hende og knap 20 m over jorden. 

I begyndelsen kunne hun kun se den øver¬ 
ste halvdel af de to skikkelser inden i, men 
senere, da objektet hældede endnu mere, fik 
hun et bedre overblik. Hun fortalte, at gen¬ 
standen var sølvskinnende, metallisk og at 
den havde en „kæde af lys 44 rundt om mid¬ 
ten. De to skikkelser inden i kuplen havde 
„slående flotte skikkelser 4 *, og de var klædt 
i tætsluttende uniformer i et meget blødt 
materiale. 

Den ene stod foran et glødende, forkromet 
instrumentpanel, mens den anden, som en¬ 
ten var mindre eller stod lavere, stod bagest. 
Begge havde siddeplads. Fartøjet var lydløst, 
og Mrs. Kendall indså hurtigt, at hendes 
første indskydelse, at det var en helikopter, 
var forkert. 

Efter et øjeblik vendte den bageste mand, 
som øjensynlig følte sig iagttaget, sig direkte 
mod hende. Hun fortalte, at han havde no¬ 
get mørkt stof, ligesom hans uniform og ho¬ 
vedbeklædning, som skjulte hans ansigtstræk. 
Han berørte piloten med den ene ubehand- 
skede hånd, som var hudfarvet og menneske¬ 
lig. Piloten trak et kontrolhåndtag tilbage, 
skubbede det frem og trak det så tilbage 
igen „ligesom styrepinden i en gammel fly¬ 
ver/ 4 og fartøjet hældede sidelæns og gav 
Mrs. Kendall et fint kik ind i cockpittet. 


Kuplen syntes at være oplyst nedefra sna¬ 
rere end ovenfra. Hun sagde, at hun ikke 
var bange, men hun gjorde anskrig, da det 
så ud til, at objektet skulle til at flyve væk. 
Mrs. Fred Wilson fra Duncan, som også er 
sygeplejerske, kom et øjeblik før fem andre 
ansatte, som alle så objektet cirkle langsomt 
rundt og til sidst forsvinde i nordlig retning. 

Selvom hun ikke gjorde nogen hemmelig¬ 
hed ud af oplevelsen, var det først da en 
ven af Magor’s familie, som også er ansat 
ved hospitalet, hørte om observationen, at 
den nåede frem til pressen. 

Mrs. Kendall sagde, at fartøjet næsten 
syntes at røre patioen udenfor hospitalet, og 
at dets størrelse var omtrent som fem hospi¬ 
talsvinduer. På observationstidspunktet var 
det helt mørkt udenfor. 

Skylook, marts 1970. /OJK. 

UFO’S I FOKUS 



2. oplag 

Bogen med de sensationelle fotos er blevet en stor succes. 
Se den selv! 


Boglade-pris, pr. stk. kr. 46,50 

SÆRPRIS FOR SUFOI-MEDLEMMER: 
kr. 34,50 

Som abonnent på UFO-NYT sparer De altså kr. 12,00 - det er en rabat på 
mere end 25 pct.! 

Benyt giro-indbetalingskortet, der var indlagt i UFO-NYT nr. 2, 1972 - 
eller indbetal kr. 34,50 på 

GIRO 11 77 25 - SUFOIs REGNSKABSKONTOR 
Oxford Allé 3 A, 2300 København S. 








9 UFO'er 

albrød 

fodboldkamp 

Rio de Janeiro. - Onsdag aften (den 26. juli) blev en 
fodboldkamp mellem klubberne Americano og Sa- 
puca'ia, der blev afviklet i staten Rio, afbrudt, da 
ni flyvende tallerkener kom flyvende. 

De to tusind tilskuere så ikke længere på kampen, 
spillerne så ikke længere på bolden, og radiokom¬ 
mentatorerne tabte ganske mælet: med øjne så 
runde som tallerkener fulgte de alle denne mærke¬ 
lige eskadrilles manøvrer - lysende og lydløse gen¬ 
stande med orange reflekser, der i stor højde be¬ 
vægede sig fra øst mod vest. En slags fører-skive, 
som var større end de otte efterfølgende, så ud til 
at bestemme gruppens manøvrer. 

Midi Libre , 31 juli 1972 . //OK/. 


